Kina: Laž je da je kovid izašao iz naše laboratorije\nTanjug 4. januara 2021. 14:39\nPEKING – Kina je odbacila kao laž izjavu zamenika savetnika nacionalne bezbednosti Metjua Potingersa koji je rekao da je korona virus izašao iz laboratorije u Vuhanu, rekla je danas portparolka kineskog ministra spoljnih poslova Hua Čunjing.\n„Odavno se zna da postoji takozvana teorija o ‘curenju’ virusa iz laboratorije u Vuhanu, gde je navodno veštački napravljen kovid 19. Skoro svi međunarodni naučnici i eksperti na polju kontrole bolesti, uključujući i američke specijaliste, kritikovali su tu teoriju. Kineski naučnici su nekoliko puta komentarisali ovu temu. Američki novinari su takođe posetili Vuhanski institut za virusologiju, gde su čuli profesionalno mišljenje o celoj situaciji“, rekla je Hua.\nKineski novinari su takođe izneli detalje i činjenice koje demantuju ovakve navode, preneo je TAS S.\n„Gospodin Potinger, visoko rangirani zvaničnik vlade SAD, ponavlja laž iznova i zanemaruje ono što je ranije rečeno. Nadam se da će američka strana razjasniti da li je to ličan stav gospodina Potingera ili zvaničan stav Amerike“, dodala je ona.


Izdaci za razvoj novih tehnologija nagrizli profit BMW-a\nTanjug 2. avgusta 2018. 13:03\nMINHEN – Neto profit BMV-a pao je za šest odsto u drugom tromesečju 2018., usled viših izdataka kompanije za razvoj novih tehnologija za električne, autonomne i digitalno povezane automobile, saopštio je danas nemački proizvođač luksuznih automobila.\nKompanija je zabeležila dobit od 2,08 milijardi evra (2,42 milijarde dolara) u odnosu na 2,22 milijarde u prethodnom kvartalu. Prihodi su pali za 2,9 odsto na 25,02 milijarde evra, prenosi agencija AP.\nIz BMW-a su precizirali da su u prvih šest meseci potrošili 2,61 milijardu evra na istraživanje i razvoj, što je za 13,6 posto više nego u uporednom periodu prethodne godine, i da su imali povećane troškove zbog rasta cena sirovina.\nU saopštenju se naglašava da kompanija beleži proboj u oblasti električnih vozila, i da je ove godine prodala 61.000 takvih automobila, što je povećanje od 42 odsto.\nProfitna marža BMW-a skliznula je sa 10,1 odsto na 8,6 procenata, što je i dalje u okviru ciljanog raspona kompanije od 8-10 procenata.


Jelena sa takmičarkom izašla na binu i u HALTERIMA ZAJENDO SKAKALE I PLESALE… POGLEDAJTE.. – Citaonica\nPosted on June 9, 2019 June 9, 2019 Author citaonica\tComment(0)\nJelena Karleuša je odlučila sa svojom kanidatkinjom da će izaći an binu i da ćče zajedno sda plešu i da pokaže kako ona može da pomogne i na koji način svojim kandidatima.\nJelena je sa njom izašla na binu i ona je njoj bila igračica i zajendo sa njom je plesala. Saša Popović je posebno pohvalio Jlenu Karleušu zbog ovoga jer je izašla sa svojom kandidatkinjom i zaplesala jer ipak je to velika čast i uspijeh da ona dođe i pomogne svom kanidadtu d auradi nešto ovako.\nNaime Katarina je odmah prošla u polufinale i imala je jako dobar nastup te su je mnogi itekak pohvalili i nahvalili zbog toga što je njoj naravno posebna čast i sreća bila jer nije očekivala nešto ovako.\nImala je određenu dozu straha kako i šta bi moglio da se desi te an koji način jer nije mogala da pretpostavi šta bi mglo da joj se desi kada izađe na scenu te da li će sve dobo da odradi.\nNaime Jelena je odmah posebno nahvalula svoju kandidatkinju koja se itekako potrudila da ima ovkao dobar nastup i da uspije da zadivi puvliku na ovakav način i da ih usreći a da najviše usreći i sebe i to joj je posebno bilo drago i posebna čast joj je bila to.\nKada pogledate kako je ona sada izgledala na sceni a kako nekada prije iznenadit će te se jer je zaista puno napredovala i uspjela da postigne dosta toga i to je posebno usrećuje i raduje.\nNaime Luna Đogani je svojim dolasakom u rijaliti mnoge iznenadila i mnogi su se mogli uvjeriti u tio kako je ona ponovo spremna da uradi sve i svašta samo kao bi dobila ono što ona želi i na koji način da ima u svom životu. Naime ona je već počela da se mazi sa Markom […]\nVuk Mob ne prestaje da iznosi činjenice na račun Kristine Kije Kockar a i samim tim, ne prestaje da blati njeno ime i da je pominje u lošem kontekstu. Nakon svega što je Vuk ispričao, sada je istakao kako je Kija Kockar jako laka žena i kako je u roku od sedam dana bila sa […]


Ministarstvo ekonomije: Sagledati posljedice poskupljenja goriva | Ekonomist\nMinistarstvo ekonomije: Sagledati posljedice poskupljenja goriva\nVlada će sagledati mogućnost preduzimanja potrebnih mjera u cilju ublažavanja eventualnih negativnih efekata poskupljenja svih vrsta goriva u Crnoj Gori, ukoliko bude prijetila opasnost da ugroze privredu i građane, saopšteno je iz Ministarstva ekonomije.\n“Vlada prati kretanja na međunarodnom tržištu i, ukoliko ona budu prijetila da ugroze crnogorsku privredu i građane, sagledaće mogućnost preduzimanja potrebnih mjera u cilju ublažavanja eventualnih negativnih efekata, o čemu će blagovremeno obavijestiti javnost”, navodi se u saopštenju.\nMinistarka ekonomije, Dragica Sekulić, u četvrtak će na sjednici Vlade informisati njene članove o trenutom stanju u vezi sa novim cijenama goriva u Crnoj Gori, čiji je rast izazvalo povećanje vrijednosti naftnih derivata na svjetskoj berzi i jačanje dolara u odnosu na euro.\nObračun maksimalno dozvoljenih vrijednosti naftnih derivata Ministarstvo ekonomije obavlja svakog drugog ponedjeljka za prethodnih deset radnih dana.\n“To znači da će kretanja cijena na međunarodnom tržištu u ovoj i narednoj sedmici odrediti nivo eventualne korekcije cijena u Crnoj Gori”, kazali su iz Ministarstva.\nNaredni obračun, koji podrazumijeva obračun prosječne vrijednosti naftnih derivata u obračunskom periodu od deset radnih dana, Ministarstvo će objaviti 11. juna.


SEEbiz.eu / SI / Mlada Vojvodina poklonila banane Sergeju Trifunoviću preko Instagrama\nMlada Vojvodina Sergej Trifunović Instagram Nenad Čanak\nDatum objave: 02.03.2019. - 19:21:17\nNOVI SAD - Organizacija Mlada Vojvodina poklonila je danas, preko društvene mreže Instagram, banane predsedniku Pokreta slobodnih gradjana Sergeju Trifunoviću i uputila uvrede na njegov račun.\n"Novi Sad nema zoološki vrt, ali to nije razlog da majmuni govore na skupovima. Sergeju s ljubavlju, pozdrav iz Vojvodine, Mlada Vojvodina", navela je ta organizacija na Instagramu.\nSergej Trifunović je sinoć rekao da je čuo priče o „planu za otcepljenje Vojvodine", koji bi, kako tvrdi, trebalo da realizuje Nenad Čanak i pozvao okupljene gradjane da to nikako ne dozvole.\nOn je rekao da bi, po tom planu, "debeli" Nenad Čanak "na kamionu, sa okupacionom vojskom" trebalo da udje u Novi Sad i proglasi „otcepljenje" Vojvodine od Srbije.\nNa Čankov račun je uputio veliki broj teških uvreda, pa je tako rekao da je lider LSV-a "debelo krme", "smrdljivo podlo djubre", koje je "pored kuće u kojoj živi izgradilo još jednu kuću, da bi u nju mogao da smesti orgulje".\nSergej Trifunović je još rekao da je Čanak, zajedno sa Rasimom Ljajićem i Čedomirom Jovanovićem, "lažni opozicionar", koji je još veći problem za Srbiju od Aleksandra Vučića.


Mira Adanja-Polak | Kontakti su sve - Jovan Kovačić - 12. maj 2019.\n/Kontakti su sve – Jovan Kovačić – 12. maj 2019.\n„Mira Adanja Polak – ekskluzivno“, nedelja, RTS 2, 16:45\nUvek je znao da su kontakti sa ljudima i prepoznavanje onih koji odlučuju ili koji će tek odlučivati posebno važni. Još dok je bio novinar-izveštač sa velikog broja kriznih područja, uključujući i naše, njegovi izveštaji bili su više od novinarske opservacije. Kao dopisnika mreža Rojters, CNN, ABC, BBC – izdvajali su ga po analizama koje su proizlazile iz svakog javljanja.\nJovan Kovačić i Mira Adanja Polak\nPoznavanje značajnih i uticajnih ljudi u svetu koji mogu da utiču na donošenje važnih odluka – veoma je korisna stvar. Ta vrsta uticaja i objašnjavanje detalja nekih situacija mnogo može da pojednostavi donošenje važnih odluka i zato su kontakti sa ljudima iz različitih oblasti veliko bogatstvo.


Svečano otvoren Međunarodni forum "Reactivate Sarajevo" - Klix.ba\nBiH Svečano otvoren Međunarodni forum "Reactivate Sarajevo"\n28.5.2015. u 22:50\nHistorijski muzej BiH Reactivate Sarajevo\nMeđunarodni forum pod nazivom "Reactivate Sarajevo", na kojem će biti predstavljeni potencijali glavnog grada Bosne i Hercegovine, otvoren je večeras na prigodnoj svečanosti u Historijskom muzeju.\nSkup, koji se pod počasnim pokroviteljstvom Grada Sarajeva održava od 28. do 31.maja, okupio je eminentna imena iz oblasti arhitekture, umjetnosti i medija iz BiH, regiona i nekoliko evropskih zemalja, a radi promoviranja i oživljavanja razvojnih potencijala Sarajeva kao značajnog kulturnog i turističkog centra.\nKako je Feni kazao program-menadžer i koordinator ovog projekta Haris Piplaš, inače, istraživač i predavač na švicarskom državnom institutu za tehnologiju (ETH Zurich) - katedri "Urban Tink Tank", Reactivate Sarajevo predstavlja istraživački projekt u čijem je fokusu identificiranje potencijala glavnog grada BiH, te razmatranje urbane problematike kroz prizmu modernih kvalitativnih rješenja.\nPojasnio da se njegova katedra već dvije godine bavi istraživanjima i analizom koja se odnosi na problematiku gradova bivše SFRJ u sklopu čega je posebna pažnja posvećena Sarajevu koje je u inozemstvu prepoznato kao brend (Cultural City).\nPiplaš ističe kako se radi o širokoj platformi za promoviranje urbanih kvaliteta Sarajeva u što će osim akademske zajednice biti uključene i kolege iz nevladinih organizacija, politike i privrednih subjekata, a što bi u konačnici trebalo ishoditi konkretnim projektima.\nDodao je da simboliku u tom kontekstu predstavljaju dvije "pilot intervencije" u Historijskom muzeju, koje pokazuju da Sarajevu ne treba veliki obim gradnje, nego da, prije svega, treba da prepozna vlastite potencijale koji ga izdvajaju i čine drugačijim u odnosu na druge gradove.\nU sklopu svečane ceremonije otvaranja, propraćene odgovarajućim umjetničkim programom, predstavljen je novi multifunkcionalni prostor te prva faza revitalizacije atrija Historijskog muzeja.\nNa Forumu će, kako je najavljeno, biti obrađivane teme kao što je urbano planiranje, kulturno-historijsko naslijeđe, energetska efikasnost, ekologija i održivi turizam, saobraćaj, infrastrukture na olimpijskim planinama te drugi projekti.\nUime Grada Sarajeva, pomoćnica gradonačelnika za urbano planiranje Nedreta Komarica u petak će kroz temu "Potencijali i izazovi grada Sarajeva" predstaviti aktuelne razvojne projekte Grada Sarajeva.\nForum finansira Švicarska nacionalna znanstvena fondacija (SNSF) i Švicarsko ministarstvo vanjskih poslova (EDA) preko Švicarske ambasade u Sarajevu, a organiziraju ga Urban-Think Tank, Katedra arhitekture i urbanog dizajna na ETH Zurich, u saradnji s internacionalnim i lokalnim partnerima.


M. D. 20. juna 2017. 15:58\nMaliciozni softveri koji mogu da napadnu vaš softver toliko su sofisticirani da se često dešava da ih čak ni antivirusni programi ne prepoznaju. Ipak, postoje načini koji će vam pomoći da prepoznate i rešite problem na koji ste naišli.\nUkoliko primetite da vam kompjuter iznenada radi sporije nego inače, to je jedan od sigurnih znakova da nešto nije u redu. To ćete najpre uvideti prilikom pretraživanja interneta (iako u tim slučajevima problem može da bude i slaba internet-konekcija), prebacivanja fajlova sa diska ili prenosivog uređaja na vaš računar ili prilikom uključivanja.\nAko je vašem sistemu potrebno više vremena nego inače da se podigne, možda bi bilo dobro da temeljno pretresete svoja dokumenta, istoriju pretrage i sve što ste u poslednje vreme preuzeli sa interneta i da pokušate da pronađete problem.\nSindrom BSOD, odnosno Blue Screen Of Death, prikaz plavog ekrana smrti računara, svakako je nešto što niko ne želi da upozna. Svima se bar nekada desilo da sistem padne i pojavi se plavi ekran koji odbrojava određene procente. Jasno je da je reč o problemu koji može ozbiljno da ošteti vaš računar i zato, ako se ovo desi više od dva puta uzastopno, morate što pre da ustanovite o čemu se radi kako biste mogli da izlečite programe na kojima radite.\nNa internetu ste i odjednom se pred vama pojavi prozor sa nekom reklamom. Ukoliko vam se to često dešava, velika je verovatnoća da je neki od mnogobrojnih malicioznih virusa napao vaš računar. On dozvoljava različitim promotivnim sadržajima da se provuku i inficiraju dokumenta na kojima ste radili.\nPostoji virus koji je ljudima poznatiji kao „virus prečica”. On se najčešće manifestuje tako što vam se pojavljuju sumnjive prečice u sistemu. On može ozbiljno da ošteti vaš računar, pa zato dobro ispitajte o čemu se radi i da li ste možda vi ili neko poznat ko koristi vaš računar postavili tu ikonicu koja vam izgleda kao višak.\nAko ste ipak sigurni da niste, onda iskoristite antivirusni program ili natimalver, koji ovakvu vrstu virusa može da prepozna i eliminiše sa vašeg računara, bez trajnih posledica. Važno je samo da na vreme reagujete i izbegnete svaku priliku da na tu konkretnu prečicu kliknete i otvorite je, prenosi Avaz.


Dan oslobođenja Kosova: 13 godina puta ka Zapadu\nTrinaest je godina prošlo od kada su na Kosovo ušle snage NATO-a i otvorile put za samostalnost ove države. Na ovaj praznik zvaničnici u Prištini ocenjuju kako je prethodni period regionu doneo mir i stabilnost, a da Kosovu uskoro predstoji „skidanje“ nadgledane nezavisnosti.\nPredsednica Kosova, Atifete Jahjaga je u svojoj izjavi povodom 12. juna, Dana oslobođenja Kosova, istakla da je „oslobođenje i proglašenje Kosova za suverenu i nezavisnu državu, izgrađeno na građanskim vrednosnim osnovama, jeste uzvišeno delo više generacija koje su delovale i žrtvovale se za ove ideale“, što je ostvareno zahvaljujući „Oslobodilačkoj vojsci Kosova i nepoštednoj podršci i angažovanju međunarodnih prijatelja“.\nOna je dodala da je namera „izgraditi lepšu budućnost, dostojanstvenu, zasnovanu na visokim vrednostima evropske civilizacije, gde svi građani, bez obzira na etničku ili versku pripadnost ostvaruju svoja jednaka prava i slobode.“\nI kosovski premijer Hashim Thaçi je na 13. godišnjicu oslobođenja saopštio da je ostalo još samo tri nedelje do okončanja nadgledane nezavisnosti. On je dodao da će se 2. jula sastati Međunarodna upravljačka grupa (MUG) kako bi privela kraju nadgledanje nezavisnosti kosova.\n„Ostalo je još manje od tri nedelja do sastanka MUG-a. Vlada Kosova je obavila sve obaveze iz ovog procesa. Očekujemo da će i Skupština, kao i sve parlamentarne komisije završiti svoje obaveze. Ali, mogu vam reći da je ovo jedan proces koji se uspešno završava zaslugom i angažovanjem celog političkog spektra na Kosovu, civilnog društva i onih koji su nam pružili podršku“, naglasio je premijer Thaçi.\nSever ostaje izazov\nOvim danom se obeležava i „podrška demokratskog sveta ugnjetavanom narodu Kosova kao i dan okončanja jedne tragedije velikih dimenzija“, ističe poslanik DSK-a, bivši ministar spoljnih poslova, Skender Hyseni. U slobodnom Kosovu, a potom i nezavisnom, bilo je dostignuća, ali i izazova i neuspeha, dodaje Hyseni.\n„Budućnost Kosova je dobra budućnost zbog mogućnosti integrisanja u EU i NATO. Ali kako bi se to postiglo, potrebno je mnogo posla da bi se sanirale štete koje nastaju s vremena na vreme, a koje su proizvod loše osmišljenih politika. Ne smemo nikako dozvoliti da Kosovo ide putem neuspelih država“, kazao je on.\nMeđutim, i 13 godina kasnije, sever Kosova ostaje jedan od najvećih izazova za kosovske institucije, pošto srpske paralelne strukture, koje podržava Beograd, nisu dozvolile prostiranje državnih organa Kosova u tom delu.\nZamenik ministra, Hajredin Kuçi ipak smatra da bez obzira na situaciju na severu, od kako je Kosovo oslobođeno, Balkan nikada nije bio više stabilniji i u miru nego sada.\n„Sever Kosova je izazov već 13 godina, ali Kosovo je sada mesto gde dominiraju mir, bezbednost koje održava stabilnost u regionu. Balkan nijednom u istoriji nije bio stabilniji i mirniji nego što je bio u ovom periodu od oslobođenja i nezavisnosti Kosova“, kazao je Kuçi.\nNakon vazdušne intervencije koja je trajala 78 dana, pre 13 godina, na Kosovu su ušle NATO snage, pošto je potpisan Kumanovski sporazum čime je završen rat na Kosovu. Dan kada je NATO ušao na Kosovu dok su srpske snage odlazile, Ustavom je označen Danom oslobođenja Kosova.\nFollow @RSE_Balkan Ovaj forum je zaključen Sortiranje komentaraPosljednje prvoHronološki Komentari Ime: Aleksandar 13.06.2012 16:03 A od koga se to Kosovo oslobodilo, od srpskog naroda kojeg sada ima jedva 3 %. Srpski narod nikad nece zaboraviti istorijsku nepravdui zlocine Bila Klintona i njegovih saradnika. Odgovor Ime: Ilir Beqiraj Grad: Peje, Republika e Kosoves 13.06.2012 23:38 OSLOBODJENJE OD SRBIJE!!! Ali posto ne mogu da ti crtam, bicu kratak da ti podsecam neke cinjenice koje inace znas bolje od mene: 1,800,000 je vasa drzava pokusala da ih istrebe i da ih iskorenjava sa lice zemlja, ova ista drzava odbila je sve sporazume a u medjuvremenu nastavila da ubija albance, pa je intervenisala NATO zato sto nije htela da skrstenih ruka gleda kako u Evropi jedan zlocinacki rezim ubija, masakrira i isterava jedan narod sa svojih ognjista i tako je Kosovo oslobodjeno od Srbije, a ne od kosovskih srba. Bazirajuci na tvoje komentare i jezik koji upotrebis, lako moze da se zakljuci da si upravo jedan od srba koje je glasao za jednog rezima koji je ucinio ove uzasne stvari (Bogami zajedno sa jednim delom svog naroda). Ime: anonimus Grad: bg 12.06.2012 23:34 Albanci slave ulazak NATO vojnika kao oslobodjenje,a srbi smatraju da je Kosovo i Metohija okupirana srpska teritorija...a sto se tice stabilnosti na balkanu daleko je od istine. Promenom sila teze u svetu tu ce opet da bukne. BALKAN Izbor urednika Most: Popov i Šehić Da li je Beograd otpisao Dodika? Tema sedmice Zdrava hrana na balkanskim trpezama Igor Štiks za RSE Štiks: Subverzivne poruke iz Zagreba Govoreći bosanski Kurspahić: Farbanje u ružičasto Kongresmen za RSE Engel: Neće biti podele Kosova, ni daljih podela na Balkanu NajčitanijeDa li je Beograd otpisao Dodika? (2329)Kurspahić: Farbanje u ružičasto (720)Srbija: Prvo primena briselskog sporazuma, pa datum za EU (710)Sveti Njegoš po Amfilohiju (660)Lokalni izbori u Hrvatskoj: Zatvorena birališta (617) Gaf nedelje: Prokletstvo, Aca na Kosovu i dva Obraza (599)Zašto bebe u skoro svim zemljama svijeta kažu "mama" (552) Putovanje bh. građana u Hrvatsku: Biometrijski pasoš, lična karta ili viza (526) Zašto Eurosong gubi popularnost (526) Skupština Vojvodine usvojila deklaraciju (499)Najčešće poslanoOHR odbio intervenisati: Vlasti trebaju riješiti krizu u Federaciji BiHSveti Njegoš po AmfilohijuNajviše komentaraDa li je Beograd otpisao Dodika? (47)Kurspahić: Farbanje u ružičasto (29)Srbija: Prvo primena briselskog sporazuma, pa datum za EU (22)Sveti Njegoš po Amfilohiju (14)Skupština Vojvodine usvojila deklaraciju (12)Štiks: Subverzivne poruke iz Zagreba (11)Zašto Eurosong gubi popularnost (11)Eurosong u Švedskoj uz skandal sa glavnim sponzorom (7)Zdravstvenom sistemu u RS prijeti kolaps (6)Vestervele u Beogradu: Datum zavisi od implementacije sporazuma (6)Najgledanije Beograd: Čistač cipela Cetinje: „Marš protiv mafije – Marš za slobodu“ Pojma nema, a svira Sedmica u slikama: 12.- 18. maj 2013. Oboren Ginisov rekord u maturantskom plesu SAD: Više od 90 mrtvih u naletu tornada SAD: Više od 90 mrtvih u naletu tornada Zemaljski muzej obilježio Međunarodni dan muzeja Dvije škole, pamet jedna Sjećanje na budućnost Produkti i uslugePodkastRSSPretplataMobilni telefon RSE


Andrić Rakić: Prostora za napredak ima samo po pitanju nestalih – Politika - Radio Šabac\nAndrić Rakić: Prostora za napredak ima samo po pitanju nestalih – Politika\nImajući u vidu vrlo suprotstavljena očekivanja od agende, jer Kosovo očekuje razgovore pre svega o energetici, a Srbija o Zajednici srpskih opština, ne bih bila iznenađena da današnji sastanci budu samo bilateralni, odnosno odvojeni sastanci Petra Petkovića i Besnika Bisljimija sa Miroslavom Lajčakom.\nU slučaju trilateralnog sastanka, prostora za progres u ovom trenutku rekla bih da ima samo u vezi sa temom nestalih, ali je to poglavlje prema tvrdnji samog Lajčaka već bilo zatvoreno u ranijim rundama sa Hotijevom vladom – ocenjune za Danas Milica Andrić Rakić iz Nove drušetvene inicijative iz Kosovske Mitrovice, koja komentriše današnji susret u Briselu zvaničnika Beograda i Prištine.\nPrema njenim rečima, u Prištini otpor prema ZSO jača i sve dok je to tako, nove teme u okviru dijaloga neće biti moguće otvoriti, što znači da će se Lajčak moći baviti samo delom njegovog mandata koji se odnosi na sprovođenje već dogovorenog, ne i pripremom nacrta sveobuhvatnog sporazuma o normalizaciji.\n– Konkretnijih ishoda može biti na nižem nivou, na sastanku radnih grupa za novi sporazum o slobodi kretanja. Verujem, međutim, da javnost još uvek neće biti upoznata sa detaljima ukoliko do nekog pomaka po tom pitanju i dođe – smatra Andrić Rakić.\nDarko Dimitrijević, glavni i odgovorni urednik Radija Goraždevac, kaže da je njegovo mišljenje da su mnogi od dogovora ostali samo na papiru i da se tokom celog briselskog dijaloga više vodilo računa o pilitičkim nego o praktičnim pitanjima u procesu. Sa jedne strane, nastavlja on, mislim da je predsedniku Srbije Aleksandru Vučiću stalo da se reši kosovsko pitanje, ali da za uzvrat traži Zajednicu srpskih opština ili odvajanje severa Kosova, a da sa druge strane, „imamo Kurtija koji ne samo da ne daje ništa, nego srpskoj zajednici uskraćuje mogućnost da uživaju prava koja im zakon garantuje i čini sve kako bi ti zakoni izgubili značaj“.\n– Grešaka je puno na obe strane i stičemo utisak da se poliltičari ponašaju prema građanima kao prema maloj deci, gde „oni znaju šta je najbolje za nas“, bez mogućnosti da mi sami kažemo šta mislimo o nekoj ideji. Dolazak Aljbina Kurtija na vlast je doneo novu konfuziju u samom dijalogu ali i u samom kosovskom društvu. Kurti i njegova Vlada ne žele ni da saslušaju, a kamo li da usvoje bilo kakav predlog koji nije deo njihove političke retorike. Iz toga se jasno može zaključiti besmislenost svih njihovih nastupa i političkog delovanja u kome, na primer, kada je u pitanju Odluka ustavnog suda o vraćanju zemljišta nema vrednost, dok odluka istog suda o Zajednici srpskih opština i te kako ima političku vrednost – ukazuje Dimitrijević.\nPo njegovom mišljenju, Kurtijeva Vlada je umanjila značaj i vrednost svih zajednica na Kosovu, umanjujući važnost poštovanja zakona i prava koja se tim manjinama ganantuju, posebno kada su u pitanju Srbi.\n– U tom smislu svi zakoni koji garantuju prava srpskoj zajednici sve se manje poštuju i sve manje im se daje na značaju. Zato mogu slobodno da kažem da Kurtijeva Vlada nema ni jednog sagovornika među kosovskim Srbima, jer ih on ne posmatra kao građane koji imaju kosovska dokumenta, koja im valjda nešto garantuju, a kamoli kao ravnopravne sa albanskom zajednicom. U tom smislu ja ne očekujem nikakav napredak u dijalogu dokle god imamo vlast na Kosovu koja ne tretira sve građane podjednako – navodi Dimitrijević.\nPodsetimo, planirano je da se pregovarači Beograda i Prištine, Petar Petković i Besnik Besljimi susretnu danas u Briselu, kako bi razgovarali o primeni dosadašnjih sporazuma i otvorenim pitanjima. Poslednji susret pregovarača Beograda i Prištine odigrao se krajem septembra, nakon tenzija na Kosovu usled odluke prištinskih vlasti o primeni reciprociteta po pitanju registarskih tablica.


Bebe prepoznaju negativne osobe – dijalogin.tv\nBebe mogu da prepoznaju negativnu energiju kod odraslih i na nju reaguju na različite načine.\nNa njeno prisustvo uglavnom odgovaraju histeričnim plačom, nervozom i “češkanjem” po glavi, pokazuju istraživanja.\n– Ako beba odjednom promjeni raspoloženje i smejanje prijeđe u plakanje, a iz mirnog položaja počinje da se vrpolji ili se intenzivno hvata za kosicu, znači da joj ne prija prisustvo osobe koja je drži, pokušava sa njom da se igra ili samo sjedi pored nje – kaže Majkl Deni, jedan od vođa istraživanja.\n– To može da bude veoma neprijatno za roditelje koji to gledaju, ali ne treba da se ustručavaju i zbog kurtoazije prema drugome puste svoju bebu da plače. Najbolje je da je uzmu u naručje i povuku se u drugu prostoriju, umire je i uspavaju. Moguće je da je osoba na koju je beba loše reagovala samo u tom trenutku “zračila” negativno, jer je pod stresom i opterećena problemima, pa joj dajte drugu šansu.


Dobra vest je da je broj obolelih u glavnom gradu opao gotovo za 100 novih slučajeva u odnosu na juče, te prema poslednjem preseku Beograd ima 359 zaraženih. U svim ostalim gradovima u našoj zemlji beleži se manje od 100 novoobolelih.\nTako je u Novom Sadu registrovano 98 pozitivnih na koronu, međutim broj obolelih u ovom gradu naglo je porastao u odnosu na prethodni dan kada je bilo 27 novozaraženih.\nTreće mesto na listi gradova sa najvećim brojem obolelih je Niš sa 75 novih slučajeva.\nDaleko manji broj registrovan je u Kraljevu i Vranju, gde prema poslednjem preseku ima po 37 novoobolelih, dok je po 36 novih slučajeva zabeleženo u Užicu, Kragujevcu i Šapcu.\nSledi Bajina Bašta sa 33 novozaraženih, dok je u Valjevu registrovano 28 novih slučajeva.\nJagoodina se na ovu listu upisala sa 26 novoobolelih, a Despotovac sa 22.\nU Pančevu je zabeleženo 20 pozitivnih na koronu, dok ostala naseljena mesta u Srbiji registruju manje od 20 pozitivnih lica.\nPodsetimo, u poslednja 24 sata u Srbiji na korona virus testirano je 8.779 osoba, od kojih je pozitivno 1.523, dok je, nažalost 19 osoba preminulo.


Najgori pokušaj zloupotrebe djece u političke svrhe – Banjaluka24\nPozivnice koje su se pojavile na društvenim mrežama sa logom organizacije Mladih socijal-demokrata (MSD) kojim se roditelji sa djecom pozivaju na „događaj za djecu“ u banjalučkom naselju Dragočaj, predstavlja najgori pokušaj zloupotrebe naših mališana u političke svrhe – istakao je Zoran Vekić, predsjednik Mladih SDS-a.\nVekić je pozvao predsjednika MSD-a Denisa Šulića da reaguje i ne dozvoli zloupotrebu djece kako bi se njegova politička organizacija promovisala.\n„Želim da mislim da Denis Šulić nije znao za ovo i pozivam ga da smjesta reaguje i spriječi politizaciju djece u našim školama. On kao narodni poslanik morao bi da zna da su ovakve akcije u suprotnosti sa pravilima koja regulišu rad političkih organizacija kao i odredaba međunarodnih konvencija kojima se štite prava djeteta“ – naglasio je Vekić.\nOn je kazao da je očigledno banjalučki MSD vođen primjerima svojih starijih kolega, pokušao bojom za lice zamazati oči javnosti Republike Srpske.\n„Кao što videte SNSD u Narodnoj skupštini Republike Srpske iz sjednice u sjednicu mažu oči građanima lažima u koje više ni oni sami ne vjeruju, banjalučki MSD je pokušao zloupotrijebiti naše mališane misleći da to niko neće primjetiti. Pozivam i rukovodstvo Osnovne škole “Desanka Maksimović” u Banjaluci i da spriječi održavanje političkog skupa u prostorijama škole“ – kazao je predsjednik Mladih SDS-a.\nMSD je na društvenim mrežama najavio „Događaj za djecu“ sa klovnom, maskotama, balonima i fejspejntingom, koji će biti održan danas u Osnovnoj školi “Desanka Maksimović” u Dragočaju kod Banjaluke.\nGradimo temelje pravne države


(FOTO) Bili smo u Sava centru na Truck Business Fair-u - Pluton Logistics\n11. decembra 2016. 22. aprila 2017. marko\tPoslovno udruženje Međunarodni transport, Pumedtrans, Truck business fair 2017\nI ove godine decembar je bio rezervisan za drumski transport, a Truck Business Fair, održan 9. decembra u Sava centru u Beogradu, okupio je veliki broj ljudi zainteresovanih za tu industriju.\nU sajamskom delu predstavilo se oko 70 firmi. U organizaciji Poslovnog udruženja Međunarodni transport, u isto vreme održana je i Godišnja skupština tog udruženja, a prvi put je organizovana manifestacija „Dijalogom do razumevanja i boljih uslova poslovanja“. Prvi delo je bio rezervisan za panel diskusiju o temi elektronskog poslovanja u oblasti izdavanja i razduženja dozvola za prevoz, gde su učestvovali predstavnici Ministarstva građevinarstva, saobraćaja i infrastrukture, Direkcije za elektronsku upravu, E-Smart Systems-a i NALED-a.\nJoš jednom je ukazano da Srbija nema dovoljno bilateralnih i multilatelarnih transportnih dozvola za evropske zemlje, jer postojeća kvota pokriva tek polovinu od ukupno 9.944 teretnih vozila registrovanih za međunarodni prevoz.\nU drugom delu manifestacije na posebnim štandovima zainteresovani su mogli da ostvare direktan kontakt sa predstavnicima Ministarstva građevinarstva, saobraćaja i infrastrukture, Uprave saobraćajne policije, Uprave carina i Agencije za bezbednost saobraćaja. Da je ova novina bila odličan potez, govori i velika gužva ispred pomenutih štandova.\nKako je bilo u Sava centru pogledajte u našoj galeriji.\n← Nova nacionalna Carinska tarifa od 1. januara 2017. godine\n„Tigar Tyres“ otvorio novi magacin gotovih proizvoda u Pirotu →\n22. oktobra 2013. 6. maja 2017. marko


Buš u Beloj kući primio turskog predsednika Abdulaha Gula\nAmerički predsednik Džordž Buš i turski predsednik Abdula Gul, danas su u Beloj kući razgovarali o turskoj borbi protiv kurdskih pobunjenika stacioniranih na severu Iraka i težnjama Ankare da uđe u Evropsku uniju.\nPredsednik Buš je rekao da su obe zemlje suočene sa problemom terorizma i da je Kurdska radnička partija, odnosno PKK, teroristička organizacija koja ugrožava Tursku, Irak i sve ljude koji žele da žive u miru. Američki predsednik je takođe čvrsto podržao želju Turske da uđe u Evropsku uniju, naglasivši da je ta zemlja fantastičan primer demokratske nacije koja koegzistira sa islamom.\nPredsednik Gul je rekao da njegova zemlja i Sjedinjene Države imaju zajedničku viziju i da će zajedno raditi na donošenju mira i napretka i boriti se protiv PKK. Predsednik Buš danas popodne odlazi u Izrael i na Zapadnu obalu, gde je najavio da će razgovarati o Iranu i bliskoistočnom mirovnom procesu.\nPredsednik nije detaljno objasnio šta će reći o Iranu, ali je u intervjuima proteklih dana rekao da radi na planu uzvraćanja na – kako se izrazio – iranske agresivne ambicije. Američki predsednik će u okviru turneje po Bliskom istoku posetiti i Kuvajt, Bahrein, Ujedinjene Arapske Emirate, Saudijsku Arabiju i Egipat.


Evropski lideri rekli su danas britanskoj premijerki Terezi Mej da svoja obećanja data za napredak pregovora o Bregzitu uskladi s konkretnim predlozima ako zaista namerava da do decembra započne razgovore o predstojećem trgovinskom sporazumu, objavljuje na sajtu Radio Slobodna Evropa.\n19. oktobar 2017. 22:18\nMej je danas pri dolasku na dvodnevni samit EU u Briselu rekla želi da se što pre ostvari napredak oko prava EU građana koji žive u Velikoj Britaniji i Britanaca koji žive na evropskom kontinentu.\nJoš od pomirljivog govora Tereze Mej u septembru, zvaničnici EU su veoma nestrpljivi zbog nedostatka detaljnog plana Velike Britanije.\n"Nije dovoljno reći da ne želite određeni ishod, potrebno je obrazloženje", rekao je irski premijer Leo Varadkar. Granica Irske i Severne Irske je ključno pitanje koje je neophodno rešiti pre nego počnu pregovori o pitanjima kao što je trgovina.\nHolandski premijer Mark Rute je rekao da "Britanci moraju da budu jasniji" kada su u pitanju troškovi istupanja.\nZvaničnici EU su naveli da pregovori treba da budu završeni najkasnije do novembra 2018. godine kako bi dalja procedura mogla da bude završena do 29. marta 2019, kada je predviđeno\nda Velika Britanija istupi iz EU.\nNemačka kancelarka Angela Merkel rekla je ranije danas da su pregovori o Bregzitu ostvarili nedovoljan napredak za sada da bi moglo da se pređe u sledeću fazu i razgovora o budućim\nodnosima EU i Britanije.\nPrava državljana jedno je od tri pitanja na kojima EU želi da vidi dovoljan napredak u pregovorima u Bregzitu pre nego što pređu u drugu fazu i počnu da se bave budućim trgovinskim odnosima, što Velika Britanija želi što je pre moguće.


Predsednik Socijaldemokratske stranke (SDS) Boris Tadić izjavio je večeras u Subotici da se građani na razne načine zastrašuju na ovim izborima.\n“Misija OEBS-a u Srbiji objavila je danas da se građanima manipuliše, da ih posećuju predstavnici različitih političkih stranaka koji ih zastrašuju gubitkom radnih mesta i takav sistem mora da se menja jer preti da ozbiljno ugrozi temelje demokratije u Srbiji”, rekao je Tadić novinarima na konvenciji republičke predizborne koalicije SDS i LSV.\nOn je kazao da Vojvodina treba da ima svoju autonomiju, svoje izvorene prihode, da se razvija i da se uspostavi poreska uprava da se zna odgovor na ključno pitanje – gde je novac građana Vojvodine.\n“Verujemo u evropsku budućnost Srbije, zaštitu ljudskih prava, antiratnu politiku mimo svake agresije i nasilja koja je karakterisala naše političke protivnike”, rekao je Tadić.\nOn je dodao da su mnogi investitori dovedeni u Suboticu i da treba nastaviti sa tom praksom, da je urađeno mnogo na razvoju infrastrukture, završen je auto-put do mađarske granice od Beograda što predstavlja potencijal investicija i za Suboticu, ali i da pojedini važni infrastrukturni projekti nisu završeni.\n“Iako privreda Subotice ima velike šanse i potencijale u odnosu na druga mesta u Srbiji, žao mi je što nismo uspeli da završimo Y krak”, kazao je Tadić.\nPrema njegovim rečima, “sadašnja Vlada se uspešno hvali investicijama, ali je vrlo neuspešna u njihovom dovođenju”.


Sportske.net - Peng Šuaj će se uskoro oglasti\nPeng Šuaj će se uskoro oglasti\nFotografije su se pojavile na Tviteru.\nNa jednoj od fotografija vidi se nasmejana Peng kako drži sivu mačku dok su iza nje poredjane plišane igračke, a na drugoj u ruci drži figuru Kung Fu pande, lika iz animiranog filma za decu.\nZaposleni u državnoj televiziji Še Šivej napisao je da su to fotografije koje je igračica postavila na mreži Vičet (WeChat) uz komentar: "Srećan vikend".\nU medjuvremenu, urednik Global Tajmsa (Global Times), novina koje na engleskom objavljuje Komunistička partija, rekao je da će se Peng uskoro "pojaviti u javnosti".\nHu Sidjin je na Tviteru napisao da je dobio potvrdu iz "ličnih izvora" da su objavljene fotografije "zaista trenutno stanje Peng Šuaj".\nPredsednik Svetskog udruženja teniserki (WTA) Stiv Sajmon rekao juče da Peng Šuaj još nije direktno stupila u kontakt sa udruženjem i dodao da "nikakva količina novca" neće sprečiti WTA da povuče sva takmičenja iz Kine.


Rekord čarter letova sa beogradskog aerodroma - Bizlife.rs\nBeogradski aerodrom „Nikola Tesla“ očekuje da će do kraja letnje sezone na čarter letovima biti 20 odsto više putnika nego lane, što će biti rekordna sezona.\nČarter letovi će se obavljati ka 29 destinacija, od kojih su najpopularnija letovališta u Grčkoj, Italiji, Turskoj, Španiji, Egiptu i Tunisu.\nPošto je Grčka i ove godine najatraktivnija za letovanje turista iz Srbije, iz beogradskog areodroma najavili su da će tri avio-kompanije leteti ka 14 aredroma, od toga najviše ka ostrvima Krit, Rodos i Krf.\nZa turiste koji letuju u Turskoj najviše letova planirano je ka Antaliji i Bodrumu, a od ove godine biće obnovljeni i letovi za Dalaman. Novina je što će neki avioni avio-kompanije Er Srbija koji obavljaju letove za Antaliju biti korišćeni i za obavljanje povratnog leta Antalija – Banja Luka.\nOni koji su planirali letovanje u Italiji mogu korisiti čarter letove ka pet aerodroma, a od ove godine avioni iz Beograda lete i do grada Algero na Sardiniji.\nPored dva redovna nedeljna leta za grad Tunis, avio-kompanija Tunisair ove godine ponovo će obavljati čarter letove za Monastir.\nPošto je interesovanje za letovanje u Egiptu ove godine znatno veće nego prethodnih, čarter letove za Hurgadu će obavljati tri avio-kompanije sa dupliranim kapacitetima u odnosu na prethodno leto.\nU Španiji čarter letovi će se obavljati ka aerodromima u Đironi, Palma de Majorci i Barseloni.\nUprava beogradskog arodroma očekuje da će nakon dolaska velikog broja košarkaških navijača u Beograd, ovog leta i veliki broj fudbalskih navijača koristiti čarter letove kako bi bodrili reprezentaciju Srbije na Svetskom fudbalskom prvenstvu u Rusiji.\nInteresovanje iranskih turista za posetu Srbiji je u porastu nakon ukidanja viza, pa će tokom letnje sezone najverovatnije čak tri avio-kompanije dovoditi iranske turiste u Srbiju, navodi se u saopštenju beogradskog aerodroma.\nletovi carter beogradski aerodrom


Video klub u januaru samo za najhrabrije | SBB\nVideo klub u januaru samo za najhrabrije\nU 2021. godinu ulazimo uz zastrašujuće dobre naslove u Video klubu.\nOd 5. januara gledajte drugu sezonu serije o natprirodnim silama NOS4A2 (Nosferatu) u katalogu AMC. Ova američka horor drama, govori o umetniku iz radničke klase koji koristi svoje natprirodne sposobnosti da bi pronašao besmrtno biće koje lovi decu.\nDrugu sezonu serije Otkriće veštica u HBO OD gledajte od 8. januara. U ovoj sezoni glavna junakinja, istoričarka i veštica Dajana Bišop i njen prijatelj Metju, traže moćnu vešticu koja će joj pomoći da kontroliše svoje moći u potrazi za neuhvatljivom Knjigom života.\nOd reditelja Gaja Ričija, stiže nam nova akciona komedija Gospoda, od 25. januara u okviru kataloga Cinestar Premiere Plus. Ovaj blokbaster prati Mikija Pirsona (Metju Mekonahi) koji je u Londonu izgradio visoko profitabilno carstvo marihuane. Odluka da želi da se povuče iz posla, sa sobom nosi niz zapleta i tajnih zavera.\nProvedite praznike i slobodno vreme uz ove uzbudljive naslove i još 18.000 drugih u Video klubu koji će vam, zajedno sa TV kanalima, biti otključani do 15. januara. Praznici su najlepši kod kuće!


Zaječarska biblioteka obeležava Međunarodni dan darivanja knjiga i nudi popust za dvoje povodom Dana zaljubljenih - Glas Zaječara\nHome Društvo Zaječarska biblioteka obeležava Međunarodni dan darivanja knjiga i nudi popust za dvoje...\nMeđunarodni dan darivanja knjiga, 14. februar, biće obeležen danas širom sveta, a Matična biblioteka „Svetozar Marković” u Zaječaru, prvi put se priključila obeležavanju ovog dana. Takođe, povodom Dana zaljubljenih biblioteka je omogućila i popust za dvoje na godišnju članarinu.\n„Obeležavanju ovog posebnog dana, Međunarodnog dana darivanja knjiga, priključujemo se sa željom da knjiga stigne u ruke što većeg broja čitalaca“, navode u zaječarskoj biblioteci.\nZainteresovani mogu još danas da doniraju polovne, neoštećene knjige biblioteci, koja će ih proslediti organizacijama koje se bave radom sa decom ili onim kojima su tematski namenjene. Takođe, svi koji žele da se priključe akciji, knjigu koju su namenili deci koja žive u teškim uslovima i nemaju svoju sopstvenu knjigu, mogu dostaviti Dečijem odeljenju Matične biblioteke.\nMeđunarodni dan darivanja knjiga pokrenula je dečja književnica Amy Broadmoore 2012. godine, a cilj je da se kod dece i odraslih podstakne čitanje.\nZaječarska biblioteka pripremila je danas (petak 14. februar) još jedan interesantan popust za ljubitelje knjige.\nKako navode u ovoj ustanovi, u ime očuvanja duha ljubavi, Matična biblioteka „Svetozar Marković“ pruža povoljnost godišnje članarine za dvoje, po sniženoj ceni od ukupno 500 dinara.\nPrethodni tekst„Deca iz vode“ u Omladinskom centru u Zaječaru\nNaredni tekstPredstava „Otac“ u zaječarskom pozorištu


Časopis Industrija :: Prolećna ponuda za CATIA V5 korisnike\n24.03.2020 Komentari: 0\nCATIA V5 vas ovog proleća iznenađuje novim funkcionalnostima u osnovnom paketu\nNe propustite jedinstvenu ponudu. CADCAM Data je za vas pripremila CATIA Engineer Excellence (CATEE) pakete sa dodatnim CATIA modulima. CATIA Engineering Excellence donosi set naprednih aplikacija za konstruisanje, rad sa oblicima i površinama.\nTakođe, koristeći 3DEXPERIENCE platformu, omogućava brzo kreiranje sklopova i dizajnerskih rešenja. Cene CATEE paketa sa navedenim modulima, povoljnije su od dosadašnje cene CATIA V5 paketa samostalno.\nDostupni promo paketi:\nCATEE + MCE - Modul omogućava kompletno i robusno rešenje, prilagođeno bilo kojoj kompaniji koja želi da napravi iskorak u razvoju visokokvalitetnih proizvoda, uz visoku produktivnost u izmenama dizajna.\nCATEE+ MCE + HDX - Uz MCE modul imamo i HDX koji pruža jedinstven i moćan pristup modelovanju za stvaranje složenih površina i intuitivnu manipulaciju površinama. Ovo standardno rešenje za modelovanje površina visokog kvaliteta podstiče saradnju između dizajna i oblikovanja i omogućava optimizaciju vremena potrebnog za razvoj proizvoda.\nCATEE + MTE - Modul koji je posvećen brzom oblikovanju kalupa i utiskivanju. Konstruktori mogu da iskoriste iste alate, što omogućava bržu izradu, a u potpunosti u skladu sa pravilima i standardima kompanije.\nCATEE + MME - Omogućava visoko-kvalitetne prizmatične i višeosne strategije za složenu obradu površina sa najboljim rezultatima u klasi. NC programeri imaju kompletnu povezanost sa CATIA projektovanjem delova kao i moćne sposobnosti automatizacije mašinske obrade kako bi drastično smanjili vreme NC programiranja i obrade.\nCATEE + SGE - Pruža visoko-kvalitetne prizmatične i površinske strategije obrade za proizvodnju kalupa i alata. NC programeri imaju kompletnu povezanost sa CATIA projektovanjem delova kao i moćne sposobnosti automatizacije mašinske obrade kako bi drastično smanjili vreme NC programiranja i obrade.\nFTX, ST1 (zasebni moduli) - 3D Master (FTX) omogućava 3D definiciju i upravljanje tolerancijama i napomenama za delove i sklopove. Ovaj modul pretvara 3D u glavnu reprezentaciju, direktno iskoristivu za planiranje proizvodnje i deljenje unutar kompanije.\nSTEP Core Interface 1 (ST1) pomaže korisnicima koji rade u heterogenom CAD / CAM okruženju u razmeni podataka u neutralnom formatu. Ovaj uslužni program omogućava korisnicima interaktivno čitanje i pisanje podataka u formatu podataka STEP AP214 i STEP AP203 što omogućava pouzdanu dvosmernu razmenu podataka između različitih sistema.\nKoristi se za dizajniranje, projektovanje, simulaciju, analizu i proizvodnju u različitim industrijama, uključujući avio-industriju, automobilsku industriju, brodogradnju, roba široke potrošnje i industrijske mašine.\nIzuzetno snažan geometrijski modeler, intuitivno korisničko okruženje, veliki broj specijalizovanih i integrisanih aplikacija uz koncept modularnosti, omogućuju efikasnost, multi disciplinarnost i pokrivenost svih faza razvoja proizvoda.\nNe propustite ponudu i pročitajte detaljnije specifikacije pojedinih modula


Očekuje se prijem Kosova u MMF\nKosovo je dobilo podršku za članstvo u Međunarodnom monetarnom fondu, nezvanično je saopšteno u Prištini. Izveštava se da će rezultati glasanja biti predstavljeni Bordu direktora MMF-a i zvanično saopšteni u petak. Stručnjaci ocenjuju da će članstvo Kosova u MMF-u omogućiti ekonomski razvoj, dobijanje kredita za kapitalne projekte i uticaće na privlačenje stranih investicija.\nPovodom najava da bi uskoro moglo biti zvanično saopšteno da je Kosovo dobilo dovoljan broj glasova za ulazak u MMF, zvaničnici institucija i stručnjaci ocenjuju da će Kosovo kao član te finansijske institucije imati višestruku dobit.\nStvoriće se veća sigurnost, poboljšati imidž Kosova na finansijskom tržištu i povećati poverenje investitora, koji su se do sada ustručavali da ulažu na Kosovu. Guverner centralne banke Kosova Hašim Redžepi izjavio je da je uloga MMF-a veoma važna za makroekonomsku stabilnost Kosova.\n“Centralna banka je dobijala razne vrste tehničke pomoći u podizanju kapaciteta i izradi zakona. Sada će se sve odvijati zvanično u svojstvu ravnopravnog člana MMF-a. Fond se zakonski može uključiti u razvojnu politiku i nuditi dalju tehničku podršku”, kazao je Redžepi.\nČlanstvo Kosova u MMF-u prema Redžepiju podrazumeva obaveze ali stvara prostor za korišćenje iskustva fonda u ekonomskom razvoju. Nezvanično se saopštava da je Kosovo dobilo podršku za članstvo u Međunarodnom monetarnom fondu.\nKako piše štampa, zvaničnici kažu da će rezultati glasanja biti predstavljeni Bordu direktora MMF-a i saopšteni u petak. Poznavalac ekonomskih kretanja Mejdi Bektaši ističe da je ulazak Kosova u MMF značajan kako za političku tako i ekonomsku situaciju.\n“Članstvo Kosova u MMF-u i Svetskoj banci stvara mogućnosti za dobijanje kredita i privlačenje investicija. Kredite ćemo koristiti za poboljšanje života građana, otvaranje novih radnih mesta i ekonomsku stabilnost”, kaže Bektaši.\nPredsednik Privredne komore Kosova Besim Bećaj izjavio je da Kosovo može tražiti kredite za kapitalne investicije i tako postati deo međunarodnog razvoja u sektoru finansija.\n“Radi se o pripremama na državnom nivou i pregovorima u slučaju potrebe za dugoročnim kreditima koji će omogućiti prevazilaženje ekonomske krize”, kaže Bećaj.\nPrema oceni Redžepija, potreba za kreditima će zavisiti od razvojnih projekata Vlade Kosova i privatnog sektora.\n“Članstvo omogućava da međunarodne finansijske institucije i zajednice privrednika imaju veće poverenje u Kosovo. Mi očekujemo priliv direktnih investicija, koje su ključne za razvoj”, rekao je on.\nKako prenosi štampa, ministar ekonomije Ahmet Šalja izjavio je da će Kosovo biti ravnopravno sa svim drugim državama članicama MMF-a. On je dodao kako su članstvom u MMF-u, otvorena vrata za ulazak Kosova u Svetsku banku. Istakao je da se priprema zakon kojim će biti regulisana prava i obaveze Kosova kao člana MMF-a.\nIstovremeno se nezvanično javlja da je Savet MMF-a definisao visinu kvote za članstvo Kosova koja iznosi 65 miliona evra specijalnih prava vučenja. Ova suma određuje osnovu za glasačku snagu zemlje članice.


Za podršku inicijativama mladih izdvojeno oko 330.000 KM – Radio Olovo\nPočetna/Olovo/Aktuelno/Za podršku inicijativama mladih izdvojeno oko 330.000 KM\nJedna od inicijativa je “I kopija vrijedi” koju provodi Asocijacija srednjoškolaca u Bosni i Hercegovini. Oni u okviru svoje inicijative zagovaraju promjenu upisne politike u Republici Srpskoj koja srednjoškolce završnih razreda ograničava na apliciranje na samo jedan fakultet jer prilikom upisa moraju predati originalne dokumente.\nRješenje koje je Asocijacija ponudila i koje zagovara jeste promjena članova u zakonima o visokoškolskom obrazovanju koji ograničavaju srednjoškolce na jedan izbor. Prije samog početka zagovaračke kampanje, održan je ‘I kopija vrijedi’ kamp na kojem je 36 srednjoškolaca uspješno informisano o cilju, strukturi i prethodnim rezultatima inicijative “I kopija vrijedi”, te su prikupljene informacije od učesnika o (ne)uspješnosti realizacije inicijative u njihovim zajednicama.\nUz to, finalizirana je publikacija “Analiza stavova srednjoškolaca o mogućnosti apliciranja na studije sa ovjerenom kopijom dokumenata” kojom će se kreirati argumentacijska platforma za zagovaranje inicijative u Republici Srpskoj. Asocijacija u saradnji s drugim partnerima u prethodnim godinama uspješno je provela ovu inicijativu na gotovo svim javnim univerzitetima u Federaciji BiH.


Nedelja u apatinskom bioskopu u znaku DOMAĆEG FILMA | Radioapatin\nNedelja u apatinskom bioskopu u znaku DOMAĆEG FILMA\nKulturni centar Apatin i ove godine se priključio se manifestaciji “Noć srpskog filma 2022”.\nOva jednodnevna manifestacija održava se u organizaciji Mreže kinoprikazivača Srbije i Filmskog centra Srbije, a biće realizovana u nedelju, 5. juna, u Velikoj sali Kulturnog centra Apatin.\nOsim u Apatinu, u više od četrdeset kulturnih centara i bioskopa Srbije biće prikazani najgledaniji domaći filmovi u 2022. godini.\nU našem gradu će u toku ove večeri biti prikazani domaći bioskopski hitovi:\n17h “Nečista krv – Greh predaka”, reditelja Milutina Petrovića,\n19h “Toma”, u režiji Dragana Bjelogrlića\n21:30h ”Južni vetar 2: Ubrzanje”, reditelja Miloša Avramovića.\nCena ulaznice iznosi simboličnih 100 dinara.\nCilj ove manifestacije je popularizacija srpskog filma, sa akcentom na one koji su podržani na konkursima Filmskog centra Srbije, kao i želja da se savremena srpska produkcija učini inspirativnom i pristupačnom što većem broju zainteresovanih gledalaca, posebno mladima.


U Novom Sadu pripreme za miting 'Budućnost Srbije', zatvorene ulice u centru\nN1info\t11.04.2019 15:13\nOd jutros je zabranjen ulazak vozila u uži centar Novog Sada, kao i u garažu kod Srpskog narodnog pozorišta zbog održavanja mitinga u okviru kampanje "Budućnost Srbije"\nZabrana saobraćaja nije bila najavljena, tako da je nepoznato do kada će ove ulice biti zatvorene i da li za to postoji dozvola, prenosi 021. Prepreke su od jutros postavljene na ulazu više ulica u centru rano jutros.\n"Autobusi će biti parkirani na bulevarima, gde to bude zgodno, u prvoj desnoj traci kako bi saobraćaj mogao da se odvija. Praktično, samo Radnička ulica će biti zatvorena, a u delu ostalih saobraćaj će biti otežan, zbog autobusa koji će biti parkirani i zbog toga, jer se neće saobraćati u tri, nego u dve trake. Ostalo će policija ad hoc da rešava", navodi Član Gradskog veća za saobraćaj Aleksandar Kravić za 021.rs.\nU samoj pešačkoj zoni, na Trgu slobode i na prilazima trgu, odvijaju se pripreme za održavanje mitinga, pa se, između ostalog, mogu videti radnici JKP "Put" kako dizalicom pomažu da se na Tanurdžićevoj palati postave transparenti sa imenom predsednika.\nGlavni govornik biće Vučić, a kako je najavljeno, okupljenima će se obratiti i predsednica Vlade Srbije Ana Brnabić.\nIgor Mirović, predsednik Pokrajinske vlade rekao je ranije da će to biti jedan od najvećih skupova koji je ikada održan u Vojvodini, pošto će na njega organizovano autobusima doći simpatizeri Srpske napredne stranke iz cele Vojvodine, ali, prema nekim najavama, i iz drugih krajeva zemlje.


Bosna i Hercegovina je naručila više od milion i dvjesto hiljada doza potencijalnih vakcina protiv korona virusa, navode iz Ministarstva civilnih poslova Bosne i Hercegovine (MCP BiH).\nOvo je saopšteno iz tog Ministarstva zbog, kako navode, povećanog interesa javnosti i medija, uzrokovanog pogoršanom epidemiološkom situacijom u BiH a u vezi sa nabavkom lijekova i medicinskih sredstava za sprječavanje širenja i liječenja korona virusa.\nBosna i Hercegovina se, navode iz tog Ministarstva, potpisivanjem ugovora sa Globalnom alijansom za vakcine ubilježila da će među prvim zemljama u svijetu dobiti vakcine protiv korona virusa. „Naručeno je 1.232.000 doza potencijalnog cjepiva za 20 odsto populacije uz sveobuhvatni prosjek cijena po dozi od 10,55 USD (oko 8,5 EUR)“, saopšteno je iz MCP BiH.\nNavodi se kako će Bosna i Hercegovina imati iste mogućnosti za nabavku vakcina kao i ostale zemlje potpisnice Ugovora te da se, o potencijalnim proizvođačima vakcina i rokovima za isporuku, očekuju obavještenja Svjetske zdravstvene organizacije (SZO), Globalne alijanse za vakcine (GAVI) i Koalicije za inovacije pripravnosti na epidemiju (CEPI).\n„Transparentnost ovog procesa garantiraju Svjetska zdravstvena organizacija, GAVI i CEPI“, navode iz MCP BiH i napominju kako se trenutno realizuju aktivnosti u vezi sa nabavkom lijeka Remedesivir.\nTakođer podsjećaju da je 'primjenom alokacijskog ključa Europskog centra za kontrolu i prevenciju bolesti koji podrazumijeva praćenje posljednjih sedmičnih stopa hospitalizacije', Evropska komisija za prvi mjesec dodijelila 1794 od traženih 2400 ampula Remdesivira za BiH.\nMCP BiH, u skladu sa zakonom definisanim nadležnostima, realizuje aktivnosti na nabavci zdravstvenih protivmjera i vakcina.\nMinistrica civilnih poslova Bosne i Hercegovine Ankica Gudeljević je u ime BiH 18. septembra potpisala Ugovor sa Globalnom alijanskom za vakcine (GAVI) o nabavci vakcina za građane BiH\nMCP BiH apeluje na poštivanje preporuka i mjera koje su na snazi te na strpljenje u vezi sa nabavkom vakcina navodeći kako je MCP 'glede ove nabave učinilo savjesno i odgovorno sve korake za preveniranje širenja zaraze Covid – 19.'


02.11.2015 22:49 Živko Radivojević\nSreća prati Horizont Rezultati 4. kola Biznis lige Bovling centra Koloseum: GRUPA A, Meteorke - Inženjering servis 8:2, Liftadžije - Milšped 3 4:6, Uni point - Milšped 2 8:2, Zumbotel - Milšped 1 0:10, Hotel Vozarev - Vajt 0:10, Stil soft 2 - Fantastik 2:8, Herba svet - Is sedai 0:10, i Stil soft 1 - Prokredit banka 2:8. Tabela: Lidtadžije (2709), Is sedai (2548), Hotel Vozarev (2541),...\n02.11.2015 21:57 Dragan Ivanović\nU 12. kolu Druge Rasinske okružne lige, fudbaleri Kamenoresca 76 i Omladinca iz Pojata odigrali su nerešeno 2:2 pred oko 100 gledalaca i tako su dubljanski crveno plavi prepustili čelnu poziciju OFK Gnjili koja ima isti broj 27 bodova kao i Kamenorezac 76 ali bolju gol razliku. Utakmica je odigrana po lepom i sunčanom vremenu, domaći su bili hendikepirani bez petorice standardnih prvotimaca,...\n02.11.2015 20:37 Dragan Ivanović\nJubilej FK Trstenik PPT\nPovodom obeležavanja 95 godina postojanja fudbalskog kluba i izgradnje sportskih tribina novog stadiona u Trsteniku i održaće se 3. novembra u 14 časova prijateljska fudbalska utakmica između FK Trstenik PPT i FK Jagodina. Iz fudbalskog kluba Trstenik PPT potekli su brojni veliki fudbaleri koji su bili deo tima svetskih klubova. Povodom jubileja biće priređena prigodna svečanost uz prisustvo...\n02.11.2015 20:36 FK BSK Belosavci\nU okviru 12. kola Šumadijske okružne lige, u Belosavcima, BSK Belosavci - Šumadinac Brzan 1-0, poluvreme 0-0. Raspored i stanje na tabeli nam govore da će se puno derbija igrati u poslednja 3-4 kola jesenjeg dela. Prvi u nizu je odigran u nedelju i u potpunosti nije opravdao očekivanja. Nepovezana igra domaćih i opredeljenje gostiju da isključivo brane svoj gol, razočarali su ionako malobrojne...\n02.11.2015 20:25 Vinko Janković\nSombor: Sahranjena velika legenda rvanja, Ivan Frgić\nUz prisustvo rodbine i velikog broja građana, danas je u Somboru sahranjen legendarni rvač,trener, pedagog,predsednik RK Radnički i sportista veka grada Sombora, Ivica Frgić. O ovom poznatom sportisti,njegovom životu i delu, najpre su na komemorativnom skupu, koji je održan u prepunoj,Velikoj Sali Gradske Skupštine, govorili, Borislav Staničkov, predsednik Skupštine grada, Siniša...\n02.11.2015 18:53 Боћа Правиловић\nUprelepom SC Millennium, vršačkom hramu sporta pred oko 250 gledalaca odigran jederbi 5. kola II futsal lige Srbije grupa Vojvodina. Domaći sastav KMFForum je odigrao nerešeno 3:3 sa dugogodišnjimrivalom iz Vrbasa – Letećim Holanđaninom. Foto: Turistička organizacija opštine Vršac Gostisu došli bez kapitana i najboljeg strelaca Ačanskog, i iskusnog Novakovića, adomaćini su u odnosu na...\n02.11.2015 15:08 BSS\nStreljaštvo: Obnavlja se pokroviteljstvo predsednika države nad šampionatima u streljaštvu\nBEOGRAD, 2.novembar (Info centar).- Siniša Mašović, predsednik Streljačkog saveza Srbije pokrenuo je incijativu da se obnovi jedna divna, skoro vek i po duga tradicija, da najviši državni zvaničnici, krunisane glave i predsednici države budu pokrovitelji i daruju državnog šampiona u najviteškijoj disciplini streljaštva, gađanju vojničkom puškom. Iz Generalnog sekretarijata predsednika Srbije...\n02.11.2015 12:38 Zagor\nLokanj u znaku Mićića\nNakon dvije uzastopne neriješene utakmice, fudbaleri Lokanja su upisali pobjedu protiv FK Birač iz Dervente rezultatom 5:1. Domaći igrači su krenuli silovito i već u trećem minutu preko Dalibora Mićića došli u vođstvo. Međutim, rano vođstvo kao da je zadovoljilo domaćina, tako da je u nastavku moglo doći do potpunog preokreta. U devetom minutu Simić koristi grešku domaće odbrane i donosi...\n02.11.2015 12:02 BSS\nKuglanje: Trkulja pobedio u sprintu u Kljajićevu\nKLjAJIĆEVO, 2. novembar (Info centar).- Kuglaš superligaša Korduna iz Kljajićeva Milan Trkulja osvojio je, ubedljivo, prvo mesto na Prvenstvu Srbije - grupa Vojvodina u sprintu oborivši na kuglani „Gagović sport“ u Kljajićevu 425 čunjeva. Njegov saigrač iz Korduna Ranko Kurteš zauzeo je drugo mesto sa 409 čunjeva, dok je treći bio Žarko Dragić iz novosadskog Radničkog sa 403 čunja i boljim...\n02.11.2015 11:51 MakiSD\nU Smederevu je u nedelju odigran derbi susret jesenjeg dela šampionata gradske lige grupa ''Morava'' izmedju domaće ekipe FK ''Jezava'' i gosta FK''Skobalj'' iz Skobalja. Pre ove utakmice godtujući tim je imao prednost od jednog boda tako da je domaćima samo pobeda donosila jesenji lovor. Trener ekipe Jezava Dragan Vrnović na teren je izveo sledeći sastav: 1. Miloš Milivojević, 2. Bojan...


Evropski komesar Štefan File očekuje "veoma uspješan" petogodišnji mandat sljedećeg komesara Evropske komisije nadležnog za prijem novih zemalja u članstvo EU.\nFile je poručio i da "evropsku perspektivu" očekuju i neke zemlje istoka Evrope kojima zasad EU nije dala tu mogućnost.\nPovodom desetogodišnjice prijema zemalja Istočne i Srednje Evrope u članstvo, File je time odgovorio na pitanje novinara kako tumači poruke glavnih kandidata za budućeg predsednika Evropske komisije da u idućih pet godina neće biti prijema novih zemalja, dok su evropski čelnici ocijenili dosadašnje širenje Unije kao "veliki uspjeh".\nGlavni kandidati za predsednika Evropske komisije - Žan-Klod Junker i Martin Šulc, izjavili su da u idućeg petogodišnjem mandatu Komisije ne može biti novog širenja članstva EU, jer se Evropska unija mora najpre trajnije izvući iz krize, institucionalno preustrojiti i ekonomski i socijalno biti u stanju da primi nove članice.\nFile je naglasio da se "uspjeh ili neuspjeh svakog ili svih komesara ne može mjeriti samo brojem zemalja koje su ušle u EU tokom njihovog mandata".\nIstakao je da je jedino mjerilo "to koliko je vjerodostojna politika proširenja, koliko zemalja je uključeno u ozbiljne pripreme za pregovore o članstvo... isto kao kada je riječ o tome da mnoge zemlje iz raznih razloga nisu zasad uzete u obzir kao kandidati, odnosno koliko ih jesu evropske zemlje".\n"Tu naravno govorimo o zemljama istoka Evrope koje vrlo jasno poručuju Briselu, članicama EU, da osjećaju da se član 59 (temeljnog akta EU) odnosi i na njih i da one takođe žele evropsku perspektivu", naveo je File.\n"U tom sklopu očekujem da sledeći mandat komesara za proširenje (EK) za ulazak novih članica bude veoma uspešan", dodao je.\nEvropski komesar je rekao da vjeruje da će vođe EU juna odobriti napredovanje Albanije ka Uniji.\nFile, predsjednik Evropske komisije Žoze Manuel Barozo i predsednik Evropskog parlamenta Martin Šulc su u porukama povodom ulaska deset novih članica u EU 2004. naglasili da je to bio politički i ekonomski opipljiv uspeh, od kojeg su i "stare" i "nove" članice imale ekonomske koristi, a ojačana je vladavina prava, demokratija i konkurentna tržišna privreda u cijeloj Evropi.


Predrag Marić posetio Kukljin - KruševacGrad\nNačelnik Sektora za vanredne situacije , Predrag Marić, posetio je danas selo Kukljin da bi se, kako je kazao, lično uverio da nadležne službe čine sve kako bi se na sanirala šteta nakon odrona obale kod skele na Zapadnoj Moravi\n-Ovde se dosta radi na saniranju onoga što se u sredu dogodilo.Ljudi su u pripravnosti, mehanizacija radi, ima dovoljno materijala– kazao je Marić.\nGovoreći o trenutnoj situaciji u Srbiji kada su poplave u pitanju , on je istakao da se nada da će to utorka doći do smirivanja vremenskih prilika, ali da bez obzira na to moramo ostati u pripravnosti.\n-Najavljuje se promenljivo vreme ovog proleća, zemlja je prepuna vode i to nam ne daje mogućnost velikih predaha– poručio je on.\nKazao je da je danas u Istočnu Srbiju, na šest kritičnih i potencijalno krutičnih tačaka, poslato oko 1.000 pripadnika sektora vojske, policije i žandarmerije.\n-Očekujemo da tokom ove noći i sutra, po najavama RHMZ, krenu ozbiljnije padavine u tom delu Srbije i to 30 litara, negde čak i 40. Želimo da sa ovih 1.000 ljudi dodatno pojačamo snage u tom delu Srbije , da su uz narod, da budu tu, da se spasavaju od tih bujični izlivanja, od čega zapravo i najviše strahujemo-kazao je Marić.\nGovoreći o proceni štete od poplava na području Srbije, kazao je da neke opštinske komisije uveliko rade i prosleđuju svoje izveštaje, ali da je još uvek rano pričati o generalnoj proceni štete.\n-Imam informaciju da je Vlada Srbije spremila novac da se šteta nadoknadi i ukoliko se ispoštuje zakonska procedura, ubeđen sam da će to biti mnogo brže nego što je bilo ranijih godina– rekao je on.\nGradonačelnik Kruševca, Dragi Nestorović, podsetio je da je ovo mesto branjeno i od poplava koje su se dogodile u maju 2014.godine.\n-Priroda čini ono što mora, a ono što mi možemo je da ojačavamo bedeme, da obezbedimo akutne tačke, gde pre svega mislim na domaćinstva. Tamo gde ne možemo da se branimo, spremni smo sa mehanizacijom i obezbeđenim prostorom za smeštaj u slučaju evakuacije – rekao je on.\nPrema njegovim rečima, procena štete na području kruševačke opštine još uvek nije urađena. Pod vodom je bilo, kako je kazao, oko 200 hekatara oranica, manjih oštećenja je bilo na nekoliko pomoćnih objekata, pa se može reći da su štete za sada minimalne.\nPredrag Marić danas posetio Kukljin Načelnik Sektora za vanredne situacije , Predrag Marić, posetio je danas selo Kukljin da bi se, kako je kazao, lično uverio da nadležne službe čine sve kako bi se na sanirala šteta nakon odrona obale kod skele na Zapadnoj Moravi.\n-Očekujemo da tokom ove noći i sutra, po najavama RHMZ, krenu ozbiljnije padavine u tom delu Srbije i to 30 litara, negde čak i 40. Želimo da sa ovih 1.000 ljudi dodatno pojačamo snage u tom delu Srbije , da su uz narod, da budu tu, da se spasavaju od tih bujični izlivanja, od čega zapravo i najviše strahujemo – kazao je Marić.\n28.06.2022 0 125\n28.06.2022 0 197\n28.06.2022 0 47\n28.06.2022 0 149\n28.06.2022 0 192\n28.06.2022 0 271\n28. juna 2022., 18:28


Metropole: Razbijanje stereotipa o Srbima u Beču je naša misija! - Dijaspora TV\nDijasporaDijaspora u AustrijiMetropole: Razbijanje stereotipa o Srbima u Beču je naša misija!\nAmbiciozna grupa mladih novinara predstavlja u decembru i januaru časopis „Dom je tamo gde je srce“ (Home is where the Herz is“), u kome ina mnogo priča o Srbima u Beču na jedan potpuno nov način. Moderno i provokativno izdanje delo je mladih novinara srpskog porekla koji žive i rade u austrijskoj prestonici. Časopis obuhvata teme poput istorijskih ličnosti i događaja, muzike i filma, srpske kulture, kuhinje i ostalih lepota Srbije i naroda, kao i načina života Srba čije je srce i dom u Beču!\nCilj publikacije, napisane na engleskom jeziku, koja je inače izlazi u sklopu časopisa „Metropole“, prikazaće na inovativan način potpunu sliku o srpskim Bečlijama.\n„Ovo izdanje je više nego informativni članci i lepe slike, ovo je naša misija. Misija da se stereotipi o Srbima razbiju. Ali pre svega, ovo je jedna odlična prilika da nas šira javnost bolje upozna”, ističe urednica časopisa Alexandra-Anna Panić.\nTokom naredna dva meseca publika časopisa „Metropole“ će biti u prilici da se upozna sa web izdanjem i štampanom publikacijom na 52. stranice, koja na jedan drugačiji način predstavlja suštinu mentaliteta i kulture srpskog naroda: od Bečkih dečaka preko filmskih zvezda, heroja svakodnevice do istorijskih ličnosti koje su ostavile svoje tragove u austrijskoj prestonici.\nNajveća migrantska zajednica broji čak preko 150.000 Srba u Beču ima veliki doprinos u oblasti kulture, ekonomije, zdravstva kao i u sveukupnom napretku države. Srbi su većinom zaposleni ali i sami zapošljavaju radnike u gotovo svim granama austrijske privrede.\nBečki časopis „Metropole“ se bori da izgradi svet u kojem se ceni različitost i gde se svim ljudima pružaju jednake šanse za uspeh. U vezi sa time projekat „Dom je tamo gde je srce“ u narednih godinu dana će predstaviti 10 najvećih migrantskih zajednica koje su se u Beču nastanile.\nOvaj projekat je inače pre mesec dana osvojio prestižnu Jean Monnet nagradu za Evropsku integraciju, jer igra veliku ulogu u opštem razumevanju među ljudima i zajednicama. Naredne godine preostale zajednice, među kojima su hrvatska i bosanska imaće takođe priliku da se predstave publici.\nWeb-izdanje časopisa na linku metropole.at/herz-serbian/


Početna/BBC vesti/Korona virus: Zašto se tokom pandemije pacovi ponašaju agresivnije\nPrema upozorenju koje su prošle nedelje izdali američki Centri za kontrolu bolesti (CDC), ovi glodari u lovu na hranu mogu da ispolje „neobično i agresivno ponašanje”.\n„Programi za ekološko zdravlje i kontrolu glodara doživeli su povećanje zahteva za intervencijom u vezi sa glodarima i prijava njihovog neobičnog i agresivnog ponašanja”, upozorava CDS.\n„To ne znači da neće napasti i ujesti ljude”, rekao je Korigan za BBC Njuz Brazil.\nU aprilu, britansko Nacionalno udruženje tehničara za štetočine upozorilo je da će „zatvaranje škola, pabova, restorana, hotela, turističkih atrakcija i drugih javnih mesta da bi se pridržavalo smernica o socijalnom distanciranju imati neželjena dejstva.”\nGladni pacovi „umeju da odlutaju prilično daleko i završe u potpuno drugom kraju grada koji ranije nije imao pacove”, rekao je Korigan za BBC u jednom prethodnom intervjuu.\n„Ima ih svuda, a ne bi postali potpuno globalni da nisu veoma vešti u prilagođavanju”, rekao je on.\n„Mogli bi da završe u prostoriji sa decom ili gerontološkom centru ili bolnici”, rekao je Korigan.


Част, углед и достојанство професије бране се истином и стручним аргументима | Министарство просвете, науке и технолошког развоја\nČast, ugled i dostojanstvo profesije brane se istinom i stručnim argumentima\njul 24, 2020 | Vesti\nNa osnovu Odluke Vlade Republike Srbije o proglašenju vanrednog stanja zbog složene epidemiološke situacije i privremene obustave neposrednog obrazovno-vaspitnog rada u ustanovama na teritoriji Republike Srbije, 17. marta 2020. godine započelo je emitovanje časova nastave putem javnog medijskog servisa. U periodu do 15. juna 2020. godine, putem televizijskih kanala i multimedijskih internet platformi, emitovani su časovi nastave za učenike osnovnih i srednjih škola, uključujući i časove pripremne nastave za završni ispit, kao i časove posvećene analizi zadataka u okviru samoprocene znanja i probnog završnog ispita. Istovremeno, u skladu sa dostavljenim uputstvima, škole su započele organizaciju obrazovno-vaspitnog rada putem nastave na daljinu za svoje učenike.\nMinistarstvo je ovaj poduhvat, prvi put u istoriji obrazovanja i vaspitanja u Republici Srbiji, realizovalo u saradnji sa partnerima – Zavodom za unapređivanje obrazovanja i vaspitanja, Zavodom za vrednovanje kvaliteta obrazovanja i vaspitanja, zaposlenim u školama, domaćim i međunarodnim institucijama i organizacijama, kao i društveno odgovornim kompanijama, koji su pružili stručnu, logističku i materijalnu podršku. U ovom procesu, kao i svakoj novini koja se primenjuje, postojali su određeni izazovi na koje se odgovaralo u najkraćem mogućem roku. Svim partnerima u realizaciji nastave na daljinu, učenicima i njihovim roditeljima, a naročito nastavnicima, Ministarstvo je zahvalno na angažovanju, posvećenosti i spremnosti da doprinesu obezbeđivanju ostvarivanja prava na obrazovanje u uslovima vanrednog stanja i aktivnom učešću. Ministarstvo je svoju zahvalnost više puta iskazalo u toku trajanja nastave i neposredno po njenom završetku. Zahvalnost i ovom prilikom ističemo, a što će kroz konkretne mere i aktivnosti biti vidljivo u narednom periodu, odnosno po okončanju procedura koje su u toku.\nNastavnici koji su pripremali i snimali časove delegirani su od strane relevenatnih institucija i organizacija – Zavoda za unapređivanje obrazovanja i vaspitanja, Zavoda za vrednovanje kvaliteta obrazovanja i vaspitanja, stručnih društava i zajednica škola, a pre svega od strane škola u kojima su zaposleni, posredstvom nadležnih školskih uprava.\nU toku je intenzivni rad na pripremi uslova i obezbeđivanju podrške školama u oblasti planiranja, organizovanja i razvoja modela ostvarivanja obrazovno-vaspitnog rada, koji će se primenjivati u školskoj 2020/2021. godini, u zavisnosti od aktuelne epidemiološke situacije. Cilj ovih aktivnosti jeste obezbeđivanje zaštite zdravlja učenika i zaposlenih, sprečavanja širenja infekcije i zaraznih bolesti, kao i ostvarivanja prava na obrazovanje učenika. Ministarstvo u nastavku saradnje sa partnerima za potrebe nastave na daljinu, na osnovu planova koje je pripremio Zavod za unapređivanje obrazovanja i vaspitanja, formira bazu časova nastave za emitovanje na javnom medijskom servisu, koja će biti dostupna svim učenicima na teritoriji Republike Srbije, a koju i škole mogu da koriste u slučaju vanrednog stanja ili drugih vanrednih situacija i okolnosti, kao i u redovnim okolnostima, prema proceni nastavnika i škole.\nU pojedinim medijima i na društvenim mrežama, pojavio se tekst službene elektronske pošte Ministarstva upućene zbog poziva za nastavak saradnje delegiranim nastavnicima i u vezi sa tim istovremeno i odgovor jedne od njih, učiteljice Tanje Kurtić iz Osnovne škole „Jovan Ristić“ iz Borče.\nTanja Kurtić delegirana je od strane svoje škole, posredstvom Školske uprave Beograd, čime je postala kandidat, a nakon uspešno realizovanog probnog snimanja i član tima učitelja koji su snimali časove za emitovanje putem javnog medijskog servisa. Ukupno je snimila 12 časova razredne nastave iz više predmeta za učenike drugog razreda osnovne škole. Na upit Ministarstva iskazala je potrebu za računarom, koji joj je obezbeđen i na koji je instaliran odgovarajući legalan operativni sistem i licencirani softver. Dakle, u intervjuu i obraćanju Tanje Kurtić navedena je neistina da je reč o „protivzakonitom radu“ koji se ogleda u upotrebi nelegalnog softvera, što ovom prilikom Ministarstvo oštro demantujemo i za šta postoje čvrsti materijalni dokazi. Računari su obezbeđeni svim nastavnicima koji su na upit Ministarstva ili naknadno u toku rada, iskazali potrebu i na svim navedenim računarima sve je u potpunosti legalno. Pojedini nastavnici su po sopstvenoj želji prilikom snimanja časova, a na osnovu prethodnog iskustva, koristili i besplatne softvere koji daju mogućnost dobijanja video formata pogodnog za televizijsko emitovanje.\nNa postojanje problema u radu dodeljenog računara, nije ukazano ni jednom prilikom. Ni sama Tanja Kurtić nije nijednom izaskazala svoje nezadovoljstvo načinom organizacije i komunikacije sa predstavnicima Ministarstva i drugim učesnicima, efektima i rezultatima rada nastave na daljinu ili u bilo kojoj drugoj oblasti. Isticane su reči zahvalnosti za razumevanje, povratnu informaciju, podršku, priliku za stručno usavršavanje, dobru saradnju, koje je Tanja Kurtić upućivala Ministarstvu. Ne može se steći drugačiji utisak ni nakon sastanka koji je održan u Ministarstvu sa Tanjom Kurtić.\nStoga se postavlja veliko pitanje koja je motivacija i šta je pozadina ovakvog načina i sadržaja obraćanja dva meseca po okončanju emitovanja nastave, bez ikakvih prethodnih informacija u toku i neposredno po završetku emitovanja?\nNamera Ministarstva nije da ovom prilikom komentariše upotrebu rečnika koji je neprimeren profesiji kojoj pripada, ni da daje argumente kojima će kvalifikovati iskazanu stručnost u navedenim javnim obraćanjima Tanje Kurtić.\nStručnoj javnosti poznato je da sve škole na teritoriji Republike Srbije ostvaruju obrazovno-vaspitni rad na osnovu jedinstvenog propisanog plana i programa nastave i učenja, da postoji razlika između propisanog plana i programa i školskih programa, globalnih i operativnih planova na nivou ustanove, da udžbenik bira škola u skladu sa zakonom, a ne Ministarstvo, da isti nije osnov za rad, već je nastavno sredstvo koje se koristi u nastavi u skladu sa procenom nastavnika kada i na koji način će sadržaji udžbenika doprineti ostvarivanju cilja konkretnog časa, kao i nastavno sredstvo koje služi za samostalni rad učenika.\nNamera Ministarstva jeste da iskaže da izuzetno ceni i uvažava mišljenje iskusnih praktičara i poznavalaca obrazovno-vaspitnog rada, da uvažava kritike i stručno zasnovane argumente na bazi kojih između ostalog planira svoje dalje aktivnosti i unapređuje postojeću praksu


Solarni Paneli od Limenki – Cena i Specifikacija Materijala – DEO 3 – Mikroenergetika\nIzdvajamo, Osvetljenje, Projekti, Solar termo 560 Views\nSolarni Paneli od Limenki – Cena i Specifikacija Materijala – DEO 3\nU ovom članku ćemo detaljnije obraditi pitanje koje su nam mnogi posetioci postavili: “solarni paneli cena i ugradnja, specifikacija materijala za njihovu izradu?”. Tabela koju smo pripremili prikazuje detaljne podatke o tome koliko su na kraju ukupno koštali solarni paneli i cenovnik materijala. Naravno, ukoliko se potrudite da iskoristite delove koje već imate u podrumu ili garaži, konačna cena solarnog kolektora od limenki se može značajno umanjiti. Nemojte zaboraviti da vam za izradu solarnog panela pored gore navedenog materijala trebaju limenke, i naravno – alat. Sledeća slika prikazuje popis potrebnog materijala:\nefektivna površina kolektora:\nprečnik usisnog otvora:\nprečnik odvodnog otvora:\nKod odabira ventilatora za Vaš solarni panel obratite posebnu pažnju. Iako na prvi pogled deluje da bilo kakav ventilator može da posluži, imajte na umu da ćete baš Vi najčešće boraviti u prostoriji koju grejete tako da je veoma bitno da ventilator ne bude bučan. Sledeći još bitniji detalj je protok vazduha kroz solarni kolektor, naime neophodno je da ventilator obezbedi protok od približno 3 m/s. Ukoliko stavite kuler od PC napajanja, dobićete prilično tih rad i imaćete vreo vazduh na izlazu ali i veoma nisko iskorišćenje solarnog panela. Mali protok vazduha ne može da “pokupi” svu toplotu sa zidova limenki i krajnji rezultat (zagrevanje prostorije) će biti razočaravajući.\nŠto se tiče nepovratnog ventila, dovoljno je da unutar sobe, na otvor za dovod zagrejanog vazduha iz solarnog panela postavite ukrasnu masku sa automatskom klapnom. Ovo je mehanička naprava i ne zahteva bilo kakvo napajanje. Kada ima protoka vazduha u smeru solarni kolektor – soba, klapne se automatski otvaraju čime se omogućuje nesmetana cirkulacija toplog vazduha i zagrevanje prostora.\nSolarni Paneli Cena i Ugradnja\nSolarni paneli cena komercijalne izvedbe ovakvog kolektora je $2749.00 , dok ugradnja košta dodatnih $299. Sve u svemu, sigurno se vredi pomučiti i samostalno napraviti ovakav solarni sistem za grejanje kuće. Ušteda je velika, počev od same investicije u solarni panel pa do smanjenih troškova za energente tokom grejne sezone.


Varšava: Demonstracije protiv Lukašenkovog režima\nTanjug 8. avgusta 2021. 21:48\nVARŠAVA – Stotine ljudi, među kojima i mnogi Belorusi koji žive u egzilu u Poljskoj, demonstrirali su danas u Varšavi u znak protesta zbog političke represije u susednoj Belorusiji, javlja AP.\nDemonstracije su održane uoči prve godišnjice beloruskih predsednickih izbora koje predstavnici opozicije i mnoge zapadne države smatraju nameštenim.\nMnogi demonstranti su nosili crveno-belu zastavu beloruske opozicije, koja je zabranjena u Belorusiji, uzvikujući „Živela Belorusija“, ali u fokusu su bili prošlogodišnji predsednički izbori u Belorusiji održani 9. avgusta 2020. godine, preneo je AP.\nDemonstranti su krenuli iz centra Varšave, da bi potom prošli pored ambasada SAD i Rusije i konačno došli ispred ambasade Belorusije u južnom varšavskom kvartu.\nIspred ruske ambasade govornici su optužili i predsednika Rusije Vladimira Putina da je odgovoran za represiju u Belorusiji, a na jednom transparentu bila je slika Lukašenka prikazanog kao da je vampir, sa krvlju koja mu curi iz usta.\nLukašenko je prozvan „poslednjim evropskim diktatorom“ zbog nemilosrdnog potiskivanja opozicije još od preuzimanja kormila države 1994. godine.\nZbog rasprostranjenog uverenja da je glasanje 2020. u Belorusiji bilo namešteno, a rezultati pokradeni, usledili su masovni protesti, ali i jačanje represije Lukašenkovog režima nad demonstrantima, disidentima i nezavisnim medijima, navodi američka agencija.\nOd tada je, kako dodaje Asošijejted pres, više od 35 hiljada ljudi lišeno slobode, a hiljade su pretučene i izložene progonu.\nMekdonalds planira drastično smanjenje upotrebe plastike


Obeležen dan sećanja u Knićaninu, Pastor polozio venac\nTanjug 13. oktobra 2018. 13:17\nNOVI SAD – U Knićaninu kod Zrenjanina danas je obeležen dan sećanja na nevino stradale podunavske Nemce, a na spomen-obeležje „Telečka“ venac je položio predsednik Skupštine Vojvodine Ištvan Pastor koji je istakao da Skupština APV i Vlada Srbije uspešno nastoje da kreiraju politike koje istovremeno poštuju i prošlost i budućnost.\nObraćajući se prisutnima na obeležavanju 70 godina od zatvaranja koncentracionog logora u Knićaninu, osnovanog posle okončanja Drugog svetskog rata, Pastor je podsetio na to da je u ovom logoru stradalo više od 12 hiljada uglavnom žena, dece i starih, tadašnjih stanovnika Banata koji su bili Nemci, saopštila je Skupština Vojvodine.\n„Da bismo kao zajednica postali imuni na zlo, potrebno je kreirati odgovorne politike čiji je zadatak dvostruk. Sa jedne strane gledajući u prošlost važno je razvijati politike suočavanja i rada na prošlosti, kako bi se utvrdile istorijske činjenice, otkrila istina o žrtvama, utvrdio njihov identitet i negovalo kolektivno pamćenje“, rekao je Pastor.\n„Veliko poštovanje zaslužuje vaš čin, čin novonaseljenih stanovnika Knićanina, vas koji ste pre 65 godina došli u opusteli Rudolfsgnad, i koji ste nakon saznanja o zločinima počinjenim nad nedužnim žrtvama, rešili da u znak sećanja prema stradalima zajedno sa Gradom Zrenjanin i nemačkim donatorima podignete spomen obeležje.\nPodižući, pre 20 godina, spomenik nedužnim stradalnicima koji su izgradili temelje kuća u kojima se i danas živi, vi, stanovnici Knićanina ste pokazali da je smisao zajedničkog života da naučimo da živimo sa prošlošću, da živimo ne samo bolje već pre svega ljudskije“, istakao je Pastor.


Madridski trećeligaš napravio istorijski transfer - kupio nekadašnjeg igrača Real Madrida BITKOINIMA /VIDEO/ - Sportal\nDavid Barel Foto: Stare Slike\nJDM - Vest objavljena: 11:57 - 20.01.2021\nO čemu se zapravo radi? I zašto je transfer nekadašnjeg napadača Real Madrida Davida Barelua istorijski?\nSvetom je odjeknula vest da je madridski DUX Internacional prvi profesionalni klub koji je novog fudbalera platio bitkoinima, a kako bi ceo posao još zvučnije odjeknuo izbor na prvog fudbalera koji će biti plaćen u kriptovaluti pao je na nekadašnjeg napadača kraljevskog kluba - 37-godišnjeg Davida Barelu.\n- David Barela je novi igrač DUX Internacional de Madrid, dobrodošao u beskonačni klub. Postao je prvi igrač u istoriji koji je plaćen kriptovalutom. Zahvaljujući našem novom spoznoru “Criptan”, koji je ovo omogućio – objavio je madridski klub na Tviter profilu.\nBaral je posle 50 utakmica u B timu “kraljevskog klub” karijeru gradio u Sportingu iz Hihona, Levanteu i Rasingu iz Santandera, pre nego što je odlučio da postane deo istorije.\n- Drago mi je da sam se pridružio projektu Inter Madrid. Sa nestrpljivom ambicijom i odgovornošću da nastavim da se takmičim i ostvarujem važne izazove u sportskoj karijeri - rekao je Barel.\nIznos transfera još uvek nije poznat, kao ni da li su vlasti u Španiji dali validnost potpisu Barela zbog načina na koji je plaćen. Međutim, kako je Barel predstavljen već na svim društvenim mrežama pomenutog kluba, pretpostavlja se da je sve u redu, te da su ovim postupkom pokrenute značajne promene u plaćanju transfera kojih će sigurno u budućnosti biti sve više.\nVrednost bitkoina dosta varira, a danas iznosi 35.040 dolara.\nInače, Barela je na poklon dobio 500 evra u bitkoinima i kurs o ovoj valuti kako bi mogao da razume bolje situaciju u kojoj se našao.\n- Nisam siguran da bih prihvatio ako bi mi platili u bitkoinima jer ne znam kako da ih iskoristim, ali kako bi mi poklonili neke bitkoine, to bi bilo OK - rekao je Barela kroz osmeh.\nEvropski fudbal David Barel kriptovalute Bitkoini


Brži privredni rast i kretanje cene nafte opredelili dinamiku tekućeg deficita\nU prethodne tri godine (2015–2017), realni rast bruto domaćeg proizvoda iznosio je 7,3%. Ako se uzme u obzir i projekcija rasta za 2018. godinu od 4,2%, kumulativna stopa privrednog rasta za četiri godine iznosiće oko 12%. Ono što je posebno važno jeste činjenica da model privrednog rasta baziran na izvozno orijentisanoj prerađivačkoj industriji i građevinarstvu sa sobom neizbežno nosi i veću potrošnju energenata, kao i veće potrebe za različitim sirovinama i neophodnom opremom. Upravo su rast uvoza mašina i opreme, te veće uvezene količine nafte i gasa ključno uticali na veći robni uvoz i povećanje tekućeg deficita u poslednje dve godine, koji se i dalje nalazi na nivou koji je više nego održiv i u potpunosti pokriven stranim direktnim investicijama.\nPored neizbežnog rasta količinskog uvoza nafte i gasa u uslovima snažnog privrednog rasta, na povećanje tekućeg deficita, i prethodne i ove godine, uticao je i rast cene nafte na svetskom tržištu. U periodu januar–oktobar 2018. godine, oko 88% tekućeg deficita odnosilo se na deficit u spoljnotrgovinskoj razmeni nafte, derivata i gasa. Prema našim procenama, efekat rasta svetske cene nafte na povećanje tekućeg deficita u Srbiji u 2017. godini iznosio je oko 0,6% bruto domaćeg proizvoda, dok bi u 2018. godini trebao da iznosi 0,7% bruto domaćeg proizvoda, što je jedan od glavnih razloga zbog čega bi tekući deficit u 2018. godini mogao biti veći od projektovanih 5,2% bruto domaćeg proizvoda. Imajući u vidu aktuelne projekcije kretanja cene nafte, procenjujemo da bi u 2019. godini trebalo da ovaj efekat bude znatno manji, a na dinamiku tekućeg deficita uticaće i puni oporavak izvoza poljoprivrednih proizvoda.


Survivor Srbija 2022: Milica KONAČNO otkrila šta STVARNO misli o NAĐI! Ovo NIKO nije očekivao! - Filmitv\nDošlo je vreme da padaju maske\nSURVIVOR SRBIJA 2022: Milica i Nađa su u toku boravka na ostrvu često dolazile u sukob, pa se dosta pričalo o njihovom odnosu.\nNađa je otvoreno podelila sa Stevanom svoje mišljenje o odnosu sa Milicom Dabović.\nOna je, takođe, prepričala Stevanu određene situacije, koje je imala sa Milicom u prethodnom periodu, pa je ispričala kako se oseća.\nNađa je naglasila da joj je važno da ostane u dobrim odnosima sa ostalim članovima Crvenog tima, pa da njene nesuglasice sa Milicom ne utiču na ostale takmičare.\nSa druge strane, Milica je otvoreno govorila o Nađi i njenom učešću u Survivoru.\n– Nađa je neko ko je mlad, ali ko veoma dobro zna šta radi i kako da izmanipuliše sve učesnike u Survivoru, pa da čak i od mene napravi tele. Zato ja nisam mogla kao svi ostali da je tešim i da joj kažem: „Jao Nađice, ostani, možda ćeš pobediti“, već sam joj otvoreno rekla šta mislim kad me je pitala da li da ostane ili da ide kući – poručila je Milica Dabović, dok je Nađa u razgovoru sa Stevanom otkrila neke detalje za koje on nije znao. Jedan od njih je i taj da je Milica nagovarala Nađu da napusti takmičenje još za vreme prvog duela.\n– Milica ne može da utiče na mene šta god da kaže – poručio je Stevan saznavši za Miličinu stranu priče, napominjući ipak da bi i jedna i druga trebalo da spuste loptu i saslušaju šta ima da kaže ona druga.\n– Sa Miličine strane osetim veliku odbojnost i to je nešto što ne verujem da će se promeniti – zaključila je Nađa.


Više od 100 učesnika uzelo je učešće na godišnjem sastanku Lokalnih timova za prevenciju i borbu protiv trgovine ljudima | IOM Serbia\nViše od 100 učesnika uzelo je učešće na godišnjem sastanku Lokalnih timova za prevenciju i borbu protiv trgovine ljudima\nViše od 100 učesnika iz relevantnih državnih institucija i organizacija civilnog društva uzelo je učešće na godišnjem sastanku Lokalnih timova za prevenciju i borbu protiv trgovine ljudima koji je održan 15. decembra 2021 godine preko Zoom platforme. Sastanak je bio posvećen mapiranju izazova koji su Lokalni timovi u borbi protiv trgovine ljudima imali tokom pandemije, kao i obećavajućim preksama i mehanizmima za njihovo prevazilaženje.\nSastanak je organizovan u sklopu projekta Međunarodne organizacije za migracije (IOM) pod nazivom “Jačanje kapaciteta i partnerstava za upravljanje migracijama u Srbiji” koji se sprovodi u partnerstvu sa Ministarstvom za rad, zapošljavanje, boračkih i socijalnih pitanja, Ministarstvom unutrašnjih poslova i Komesarijatom za izbeglice i migracije, a uz podršku Švajcarske konfederacije.\nDiskusiju je koncipirala i moderirala Jelena Hrnjak, programska menadžerka NVO Atina u pravcu prepoznavanja efikasnih odgovora na trgovinu ljudima u periodu pandemije, otkrivanja raspoloživih resursa za poboljšanje sistema zaštite žrtava, kao i kreiranje preporuka za podsticanje decentralizacije i širu primenu dobrih praksi u prevazilaženju izazova.\nPrisutnima su se u ime donatora i organizatora obratile Jovana Mihajlović, koordinatorka programa za migracije i zapošljavanje Švajcarske agencije za razvoj i saradnju, i Jelena Ribać, menadžerka projekta IOM-a u Srbiji.\nRezultati u borbi protiv trgovine ljudima u prethodnoj godini predstavili su Mitar Đurašković, rukovodilac Kancelarije za koordinaciju aktivnosti u borbi protiv trgovine ljudima, pri Direkciji policiji, Ministarstvu unutrašnjih poslova i Miroslav Jovanović, rukovodilac Službe za koordinaciju zaštite u Centru za zaštitu žrtava trgovine ljudima, pri Ministarstvu za rad, zapošljavanje, boračka i socijalna pitanja.\nJelena Stojanović, zamenica Zaštitnika građana za rodnu ravnopravnost i prava deteta predstavila je predviđene izmene i dopune zakona o Zaštitniku građana u delu koji se odnosi na trgovinu ljudima, odnosno formiranje instituta Nacionalnog izvestioca za ova pitanja u okviru ovog nezavisnog državnog organa.\nZamenica višeg javnog tužioca Pančeva, Olivere Sekulić Šošdean i advokatica Tijana Kostić predstavile su dva primera koja su promenila sudsku praksu u Srbiji u periodu pandemije: dvadesetogodišnju kaznu za trgovinu ljudima (jedna od najvećih izrečenih u ovoj oblasti), i presudu Ustavnog suda o naknadi nematerijalne štete žrtvi trgovine ljudima.\nMilja Krivokuća, predstavnica Ministarstva prosvete, nauke i tehnološkog razvoja, i Mirjana Majstorović, predstavnica Saveta Evrope, predstavile su aktivnosti posvećene problemu trgovine decom u sferi obrazovanja, uključujući revidiranje liste indikatora za preliminarnu identifikaciju žrtava trgovine ljudima za sistem obrazovanja, i njihovu upotrebu na lokalnom nivou. Vesna Vajs, direktorica škole „Ištvan Sečenji“ i predstavnica Lokalnog tima u Subotici predstavila je kao primer dobre prakse način na koji se ova škola bavi edukacijom i prevencijom trgovine decom u ovom gradu.\nSastanak je ocenjen kao veoma koristan od strane učesnica i učesnika jer je omogućio razmenu važnih informacija o aktuelnim dešavanjima i izazovima u prevenciji i borbi protiv trgovine ljudima, pristupu pravima i zaštiti žrtava. Uvid u različite prakse i pozitivne primere u lokalnim odgovorima na ove izazove dali su smernice i preporuke za dalji rad lokalnih timova, kao i preporuke za bolji rad svih aktera na lokalnom i na nacionalnom nivou.\nStudenti iz šest zemalja bave se negativnim migracionim narativima na Akademiji za medije


Tanjug 9. avgusta 2018. 15:40\nBEOGRAD – I preostalih sedam hrvatskih navijača “Torcide“ nagodili su se danas sa Drugim osnovnim tužilaštvom i priznali krivicu za tešku krađu na benzinskoj pumpi u Vrčinu prošle sedmice, za uslovne kazne zatvora i proterivanje iz Srbije.\nŠestorica navijača su isti sporazum zaključila u sredu i već su proterani iz Srbije.\nPortparol Drugog osnovnog suda Irina Kovacević rekla je za Tanjug da je sud potvdio i današnji sporazum prema kojem su sedmorica okrvljenih osuđeni na uslovne kazne od šest meseci zatvora sa rokom provere od dve godine i meru proterivanja stranaca iz zemlje od tri godine.\nOni bi u toku popodneva trebalo da budu proterani iz Srbije, odnosno deportovani u Hrvatsku.\nOvih 13 navijača su prošlog petka bili oslobođeni u prekršajnom potupku za kršenje Zakona o javnom redu i miru, ali su bili zadržani zbog sumnje da su izvršili krivično delo, pa je slučaj protiv njih preuzelo tužilaštvo.\nŠto se tiče drugih 14 navijača splitskog „Hajduka“ koji su u petak bili privedeni zbog krađe iz prodavnice na benzinskoj pumpi u Vrčinu i ispisivanju ustaških grafita, njih je sudija za prekršaje u Beogradu osudio u petak na po 15 dana zatvora.\nOni su osuđeni za prekršaj, i odmah su prebaceni u zatvor u Padinsku Skelu na izdržavanje kazne, a sedam njih je uložilo žalbu do sada\nDo ovog incidenta je došlo kada su navijači splitskog Hajduka prenuli na utakmicu u Bugaraku, mada su uhapšeni dan kasnije prilikom povratka kroz Srbiju.\nInteresantno je da “Hajduk” iz Splita sledećeg četvrtka igra u Bukureštu sa “Steauom” pa ostaje da se vidi kojim će putem ovog puta navijači proći i kako će se ponašati.\nPirot: Ukradenim autom usmrtio biciklistu\nTri saobraćajne nesreće u Beogradu, troje lakše povredjeno\nPritvor do 30 dana lekaru i policijskom službeniku\nN.Sad: Zaplena 27 kg marihuane\nUžasna nesreća: Ukrao automobil, udario u bicikliste i usmrtio…\nPogled iznutra: kroz kakav PAKAO je prošlo 1.300 putnika…\nUžasna nesreća: Ukrao automobil, udario u bicikliste i…


Izvor: SrbijaDanas.com, 13.Jun.2018, 19:55\nLepe vesti za naše radnike\nNemačka kompanija Kromberg i Šubert otvoriće u četvrtak u Kruševcu fabriku za proizvodnju kablova za auto-industriju. U njoj će kad bude radila u punom kapacitetu, do 2022. godine, biti zaposleno 2.500 ljudi.\nPredstavnici te kompanije, Vlade Srbije i Grada Kruševca potpisali su u oktobru 2016. sporazum o toj investiciji čija je vrednost oko 29 miliona evra. Vlada >> Pročitaj celu vest na sajtu SrbijaDanas.com << je Krombergu i Šubertu dala podsticaje za otvaranje fabrike od 9,5 miliona evra a Grad Kruševac je ustupio 6,2 hektara zemljišta i obezbedio infastrukturne priključke.\nSrbijaDanas.com: Predsednik Vučić danas na otvaranju fabrike Kromberg i Šubert u Kruševcu


21-06-2021 13:33 Srbija Društvo Video\nU sklopu priprema za realizaciju velike vojne vežbe “Munjeviti udar 2021” koja treba da se između ostalog izvede i na vojnom poligonu Pešter (Raška oblast), primećen je ešelon borbene tehnike Vojske Srbije koji je prošao kroz Novi Pazar. Stanovici ovog grada moglu su da vide duboku modernizaciju tenka T-72B1MS “Beli orao”, sisteme PVO PASARS i samohodne haubice “Gvozdika”.\nNovi Pazar (Foto: printskrin)\nNa teškim tegljačima su primećeni i tenkovi T-72B1MS „Beli orao“ koji su nedavno postali deo operativnog sastava Vojske Srbije. Takođe viđena su i samohodna PVO sredstva PASARS, kao i samohodne haubice “Gvozdike” koje su poput tenkova takođe transportovane tegljačima. Izvor materijala je Almir Rašljanin, koji živi u ovom gradu.\nNedavno je u kasarni „Mija Stanimirović“ u Nišu izvršena primopredaja donacije borbene tehnike koju je Republici Srbiji poklonila Ruska Federacija. Tada je u jedinice Vojske Srbije stigla dopunska količina od 19 modernizovanih osnovnih borbenih tenkova eksportne modifikacije T-72B1MS “Beli orao”, i 20 oklopnih vozila za izviđanje BRDM-2MS. Podsećamo da je prošle godine isporučen prvi kontingent ove tehnike koja je bio predmet vojnotehničkog sporazuma između dve zemlje koja je podrazumevala isporuku 30 obt T-72B1MS i 30 BRDM-2MS.\nCeremoniji primopredaje prisustvovali su potpredsednik Vlade Srbije i ministar odbrane Nebojša Stefanović, načelnik Generalštaba Vojske Srbije general Milan Mojsilović i ambasador Rusije Aleksandar Bocan-Harčenko.\nŠto se konkretno tiče osnovnih borbenih tenkova T-72B1MS “Beli orao” radi se o sredstvima koja su izuzetno upotrebljiva kada je u pitanju borba protiv najsavremenijih tipova teške oklopne borbene tehnike koja se nalazi u operativnoj upotrebi u svetu. Trenutno, sa usvajanjem u naoružanje duboko modernizovanog osnovnog borbenog tenka T-72B1MS „Beli orao“ Vojska Srbije dobila borbeno najsposobniji tenk u bližem okruženju, kada su u obzir uzmu njegove ukupne tehničko-taktičke karakteristike.\nPrilikom prijema nove tehnike u oklopne jedinice Vojske Srbije, potpukovnik Goran Jovanović iz Uprave za planiranje i razvoj Generaštaba Vojske Srbije uporedio je modernizovanu verziju ruskog tenka T-72B1MS sa osnovnim borbenim tenkom Vojske Srbije, koji nosi oznaku M-84. Prva stvar koju je srpski potpukovnik primetio je da ruska modernizacija tenka u odnosu na M-84 i T-72 (izvorna verzija) značajno bolja po aspektima pokretljivosti, stepenu oklopne zaštite i vatrenoj moći.\nNa primer, njegova sposobnost manevra je povećana usled ugradnje motora koji generiše 840 konjskih snaga, dok istovremeno tenkove M-84 i T-72 pokreće standardni motor koji imaju 780 konjskih snaga.Ruska modernizacija tenka T-72B1MS je opremljena automatskim menjačem što znatno pojednostavljuje upravljanje tenkom. Vozač sada može da menja brzine u manuelnom i automatskom režimu rada menjača, u zavisnosti od terena po kome se tenk kreće (asfalt/zemljani put). Takođe, pokazivači koji se nalaze na svakom radnom mestu omogućavaju posadi da u svakom momentu imaju sveobuhvatan i vrlo pregledan uvid u sve vitalne komponente tenka.\nOklopna zaštita tenka T-72B1MS je takođe značajno poboljšana i omogućava povećanje borbene žilavosti tenka od dejstva različitih projektila, posebno kumulativnih (tandem-kumulativne bg).\nJedna od najvećih prednosti modernizovanog tenka T-72B1MS u odnosu na druga dva tenka (M-84/T-72) je ugradnja daleko savršenijih optoelektronskih nišanskih sprava koji su kvalitativno znatno bolje od prethodnih varijanti. Panoramski nišan koji se nalazi na formacijskom mestu komandira tenka omogućava nezavisno osmatranje situacije u radijusu 360 stepeni oko borbenog sredstva. Nišandžija na tenku može uspešno da gađa ciljeve na daljinama većim od 6,000 metara zahvaljajući mogućnosti ispaljivanja vođenih raketa „Refleks“ iz cevi tenkovskog topa.\nOva verzija tenka poseduje nišanski sistem „Sosna-U“ sa usavršenim sistemom za upravljanje vatrom i termovizijskim kanalom. Pored toga, T-72B1MS poseduje panoramski nišan komandira tenka PK PAN „Sokolovo oko“. Upotreba ovog optoelektronskog sistema omogućava komandiru tenka da stekne daleko bolju situacionu svest na bojnom polju, i da nezavisno od nišandžije pretražuje ciljeve. Sličan sistem se nalazi i u opremi modernizovanih tenka T-90M.\nKo je Marin Le Pen, najveći Makronov protivnik pročitajte OVDE.


Usvojen Izvještaj o izvršenju Budžeta za prvo polugodište 2016. - Privredna štampa\nUkupno ostvareni prihodi i podrške za finansiranje institucija u prvom polugodištu 2016. iznose 519.651.207 KM ili 55 posto u odnosu na planirane prihode u Budžetu za ovu godinu.\nU istom periodu, ukupno izvršeni rashodi Budžeta institucija BiH iznose 412.853.287 KM ili 43 posto u odnosu na usvojeni Budžet za ovu godinu, odnosno 34 posto u odnosu na korigirani budžet koji uključuje dodana namjenska sredstva.\nInstitucije Bosne i Hercegovine su, u skladu s Pismom namjere za realizaciju stand-by aranžmana s MMF-om iz 2012. godine, nastavile s uštedama na primanjima i materijalnim troškovima i u 2016. godini. Osim toga, Zakonom o budžetu insitucija BiH i međunarodnih obaveza BiH za 2016. godinu zamrznuto je zapošljavanje u institucijama BiH do ukupnog broja uposlenih u skladu s Zakonom o Budžetu za 2015. i dinamikom upošljavanja za 2016. godinu. Samo u izuzetnim slučajevima (za novoformirane institucije i sl.) novo zapošljavanje iznad projekcije može odobriti Vijeće ministara BiH.\nKada je riječ o vanjskom dugu, u periodu od 1. januara do 30. juna 2016. sve dospjele obaveze po ovoj osnovi servisirane su redovno, u ukupnom iznosu od 332.310.885,38 KM.\nBiHMinistarstva finansija i trezora BiHMMFVijece ministara BiH


AUSTRIJSKI MINISTAR VANJSKIH POSLOVA: EU treba 'trupe za reakcije na krize' - GlobalCir\nAustrijski ministar spoljnih poslova Sebastijan Kurz smatra da bi EU trebalo da uvede “trupe za reakcije na krize“, koje bi trebalo da zamijene do sada neaktivne borbene trupe Unije.\nKurz je, u izjavi austrijskom radiju “Oe1”, objasnio da bi te vojne snage trebalo da se upotrebe u trećim državama u slučaju elementarnih nepogoda i za zaštitu spoljne granice EU, kao i da djeluju u pravcu očuvanja stabilnosti i mira, i odbrane od terorizma.\nOn je ukazao da borbene snage EU nisu funkcionisale i da bi Austrija, ako se uspostave trupe za reakciju na krize, učestvovala ljudstvom i finansijskim sredstvima.\nPrema njegovim riječima takve trupe bi bile jasno opredjeljenje za veću saradnju u spoljnoj i bezbjednosnoj politici.\nKurz se izjasnio i za jačanje Fronteksa, za više osoblja i opreme posebno za nadzor Mediteranske rute.\n“Osnova za bezbjednu Evropu je zaštita spoljnih granica EU, što u ovom trenutku nije osigurano”, objasnio je on.\nKurz navodi da ilegalni migranti treba da budu zaustavljeni na spoljnim granicama EU, kao i duž zapadno balkanske rute, da budu zbrinuti i potom vraćeni ili u zemlje porijekla, zemlju tranzita, ili u neki izbjeglički smještaj van EU, gdje bi postojala zaštita, ali ne i od njih očekivani bolji život centralne Evrope.\nPodvukao je da ti izbjeglički centri treba da budu izvan EU, a da to gdje će biti nije odlučujuće pitanje.


Moskva demantuje da su avion u Egiptu oborili teroristi - Sputnjik Srbija\n22:39 31 Maj 2020\n19:17 31.10.2015 (osveženo 19:38 31.10.2015) Preuzmite kraći link\nMinistarstvo saobraćaja Rusije demantovalo je informaciju koju su objavili pojedini mediji da je ruski putnički avion u Egiptu oboren raketom zemlja–vazduh koju su navodno ispalili teroristi.\nRanije su teroristi Islamske države na svom tviter nalogu objavili da preuzimaju odgovornost za pad ruskog aviona u Egiptu, a informaciju su prenele pojedine zapadne agencije.\n„U raznim medijima se pojavljuju informacije o tome da je ruski putnički avion, koji je leteo iz Šarm el Šejka u Sankt Peterburg, navodno oboren raketom zemlja–vazduh, koju su ispalili teroristi. Ova informacija nije verodostojna“, rekao je ruski ministar saobraćaja Maksim Sokolov.\n„U bliskom smo kontaktu sa našim egipatskim kolegama i aviovlastima ove zemlje. U ovom momentu oni nemaju nikakve informacije koje bi potvrdile ovakve izmišljotine“, rekao je ruski ministar.\nPokrenut krivični postupak zbog pada aviona u Egiptu\nSokolov je naveo da na mestu gde se srušio avion već rade stručnjaci, a „uskoro će tamo početi da radi i međunarodna komisija koja će na osnovu svih prikupljenih materijala i temeljne analize svih informacija izneti zaključke o uzrocima tragedije“.\n„Želim još jednom da ponovim da se prema podacima koje imamo u ovom momentu, zasnovanim na našim radnim kontaktima sa egipatskom stranom, informacije o tome da je avion oboren ne mogu smatrati autentičnim“, naglasio je Sokolov.\nIzvor Sputnjika u egipatskim bezbednosnim strukturama saopštio je da olupine i položaji tela poginulih na mestu pada aviona „isključuju mogućnost da je avion eksplodirao u vazduhu“.\nPredsednik Rusije Vladimir Putin naložio je premijeru Dmitriju Medvedevu da formira komisiju povodom pada aviona u Egiptu.\navionska nesreća, Maksim Sokolov, Egipat